ΑΝΕΞΑΡΤΗΤΗ ΕΝΗΜΕΡΩΣΗ: Αριστερές φωλιές, τύψεις, πονηριές\nΗ ΑΥΓΗ Ημερομηνία δημοσίευσης: 16/12/2012\nΟ κ. Λοβέρδος αυτοτοποθετείται στον σοσιαλδημοκρατικό χώρο. Στην έκταση ανάμεσα στον ΣΥΡΙΖΑ και τη Νέα Δημοκρατία. Στο ίδιο πεδίο με το ΠΑΣΟΚ αλλά και εναντίον του. Ο κ. Λοβέρδος προσπαθεί μια κάρπωση ενός εξ αδιαιρέτου πολιτικού οικοπέδου. Η ιδιότυπη, μετεμφυλιακή Νέα Δημοκρατία του κ. Σαμαρά -τουλάχιστον η επίσημη εκφώνησή της- ορίζεται ως Κεντροδεξιά. Είναι εγκατεστημένη λίγο πιο κει από το οικόπεδο του κ. Λοβέρδου, του κ. Βενιζέλου κ.λπ. Ας μην μιλήσουμε για τις ποικίλες φωλιές αριστερών που πλέκονται διάσπαρτες στον αδυσώπητο νεοφιλελεύθερο «πραγματισμό». Ξεπερασμένες ιδιοκτησίες σε μια πολιτική μπάρα ανύπαρκτη. Εάν έχει αποδομηθεί η παραδοσιακή πολιτική χωροταξία, όπως πιστεύω, εάν η Δεξιά, το Κέντρο και η Αριστερά, αποσυμβολίζουν αντί να προσδιορίζουν, εάν έχουμε ακατάστατες ροές σκέψης, ταξικής συνείδησης, αξιών, αναγκών, συμπεριφορών μέσα στην κοινωνία, εάν μαζικά ανακαθορίζονται οι ταυτότητες μέσα στο πολιτικό σώμα της χώρας, τότε πού βρίσκεται το σημείο τομής ανάμεσα στην αριστερή «συνέπεια» ή «ασυνέπεια» του ΣΥΡΙΖΑ; Σε ποιο πεδίο και με ποια αναλυτικά εργαλεία μπορεί να εντοπίσει κανείς το «περίσσευμα» ή το «έλλειμμα» αριστεροφροσύνης στο νέο, πλατύ, αριστερό, πολιτικό αίτημα;\nΣε ποιο ακριβώς σημείο η νέα Αριστερά δεν είναι Αριστερά ή είναι λιγότερο, της πρέπουσας, Αριστερά; Υπάρχει ζύγι και ζυγιστής; Νομίζω ότι μια επιπόλαιη βαθμολογία, μια λογιστική του αριστερού κανονισμού, καταλαμβάνει εσχάτως τα κείμενα, τους πολιτικούς παρατηρητές, τα blogs. Βεβαίως μακριά από ηθικολογίες και απλουστεύσεις, μακριά από μια παραδοσιακή τοπιογραφία πολιτικών ζωνών και ταυτοτήτων που διαμοιράζει ποσοστά και βάρη «οπορτουνισμού», «λαϊκισμού», «αριστερισμού» κ.λπ., υπάρχει η ζωή. Έρχονται στην επιφάνεια τέτοιοι εργασιακοί και πολιτικοί πρωτογονισμοί και μαζικές καταστροφές, που το αναντίρρητο, το αδιαμφισβήτητο, το ηθικά και ανθρωπιστικά στοιχειώδες, θρυμματίζονται και κρεουργούνται. Οι αλαλαγμοί του σιωπηρού πλήθους ξανασχεδιάζουν βίαια και ερωτηματικά ολόκληρο το πολιτικό, πρωτίστως την Αριστερά. Κανένα συμβόλαιο, καμιά πράξη αυτοπεριγραφής αριστερής ή άλλης, δεν είναι πλέον έγκυρη, παρά μόνο αν λύνει, τεκμηριώνει, πείθει για την οικονομική, κοινωνική διέξοδο, την πολιτική σταθεροποίηση, τη σοσιαλιστική δυνατότητα και ισορροπία με τους όρους όμως της αναπότρεπτης και συντελεσμένης φτώχειας. Η Αριστερά, άλλωστε, ήταν η παράταξη που διαχειρίστηκε, εκλογίκευσε και αισθητικοποίησε τη φτώχεια, παράγοντας ένα απίστευτο πολιτισμικό πλούτο, δίνοντας υψηλή σκέψη και τέχνη που δεν προϋπέθετε τον πλουτισμό, αλλά και επιβάλλοντας μια μορφή κοινωνικού δικαίου και δημοκρατικής κανονικότητας. Αντίθετα, όταν άρχισε να διαπραγματεύεται με τον ηδονοθηρικό, λαϊκό καιροσκοπισμό, έχασε το ηθικό πλεονέκτημα και την ηγεμονία στον λόγο και τη σκέψη. Η νέα αριστερή γλώσσα, κριτική, αυτοκριτική και συντακτική, δεν έχει ακόμα αναπτυχθεί ώστε να φέρει ολοκληρωμένα και πειστικά τη νέα εγερτική απεύθυνση. Συχνά, άλλωστε, η Αριστερά γίνεται φορέας ενός ακαδημαϊσμού και μιας αναφορικότητας, που την εμποδίζει να στοχαστεί ενεργά και ζωτικά, να ξανασχεδιάσει το διάβημά της με πυρίμαχα και αιφνιδιαστικά εργαλεία.\nΣ' έναν βαθμό η ευρύτερη Αριστερά εισάγει πολιτικές τεχνοτροπίες από τη δυτικοευρωπαϊκή «αριστεροτυπία». Καταναλώνει κλισέ ενός εύπλαστου ακτιβισμού, μιας αδύναμης αισθητικής, μιας ασαφούς πολιτικής ένδυσης. Ο Σίζεκ π.χ. και το styling μιας νόστιμης, καχεκτικά θεαματικής ανάλυσης, είναι εξαιρετικά δημοφιλές άλλοθι. Από την Αριστερά δεν λείπει η θεωρία, ούτε η «αριστεροσύνη», αλλά κυρίως η τολμηρή αυτοθέαση. Αυτό δυσχεραίνει την παραγωγή ενεργών, μικτών εννοιολογικών σχημάτων, οριοθετήσεων, αφηγηματικών εργαλείων, πολιτικής πειθαρχίας. Ακόμα είναι διστακτική και άτσαλη στην αφομοίωση των υπόγειων και ζωτικών κοινωνικών ρευμάτων, της λείπει το στρατηγικό σθένος μέσα στην κίνηση και την μεταβλητότητα που ορίζει η λαστιχένια θέση και η στριφτή συνείδηση του «εργαζόμενου υπό απόλυση» και του «απολυμένου υπό πρόσληψη». Δεν συλλαμβάνει, δηλαδή, πλήρως τον «σχοινοβάτη» πολίτη. Η εξαιρετικά προβλέψιμη γενική κριτική του Μνημονίου, στην πραγματικότητα κάνει μερικές θεμελιώδεις παραχωρήσεις. Π.χ. δεν αφομοιώνονται κριτικά οι χαμηλές ποιότητες του συνδικαλιστικού κινήματος, που ήταν συχνά οι κεντρικοί μηχανισμοί για την ήττα του και την ανάσχεση της πολιτικής του εκφραστικότητας και διεισδυτικότητας. Οι ποιότητες της κρατικής οργάνωσης, η οποία λειτούργησε απολύτως ανταγωνιστικά με τα λαϊκά και προοδευτικά αιτήματα. Οι ποιότητες της ίδιας της κομματικής εθιμοτυπίας, που αναπαρήγαγε αρρώστιες, καθηλώσεις και ρητορικές ευκολίες. Οι οργανωτικές αναπαραστάσεις συχνά τραυμάτισαν όχι μόνο την πολιτική ταυτότητα, αλλά και τη σκηνική δραστικότητα της Αριστεράς. Η ιστορικά επείγουσα ανάγνωση του σώματος της Αριστεράς υποδεικνύει ότι η ανασκευή του με κέντρο τις μεικτές κοινωνικές εννοήσεις, τον ταξικό αποσχεδιασμό κ.λπ. είναι η θεμελιώδης νέα προϋπόθεση που θα ξαναζυγίσει και την ίδια και τους αριστερούς και τον τόπο. Αυτό θα συνθέσει και την κυβερνητική ταυτότητά της.\nΑναρτήθηκε από ΑΝΕΞΑΡΤΗΤΗ ΕΝΗΜΕΡΩΣΗ στις 7:52 π.μ.\nΕτικέτες ΑΝΑΛΥΣΕΙΣ, ΕΝΔΙΑΦΕΡΟΝΤΑ ΑΡΘΡΑ, ΕΠΙΚΑΙΡΟΤΗΤΑ, ΚΟΙΝΩΝΙΚΑ, ΜΝΗΜΟΝΙΑ, ΠΟΛΙΤΙΚΗ


Χρήσιμες συμβουλές για το δερμάτινό σου - Modapelle\nΕάν βραχεί. Κρεμάστε το βρεγμένο σε μια κρεμάστρα και αφήστε το να στεγνώσει σε θερμοκρασία δωματίου. Ποτέ μην στεγνώνετε το δέρμα αφήνοντάς το εκτεθειμένο κοντά σε πηγή θέρμανσης ή σε απευθείας ακτινοβολία ηλίου.\nΚαθάρισμα. Τα δερμάτινα ενδύματα πρέπει να τα εμπιστεύεστε μόνο σε αξιόπιστα καθαριστήρια που εξειδικεύονται στον καθαρισμό του δέρματος.\nΦύλαξη. Φυλάξτε το δερμάτινο ρούχο σας σε υφασμάτινη σακούλα για να του επιτρέπεται να ‘αναπνέει’.\nΕΠΙΛΟΓΗ ΣΩΣΤΟΥ ΜΕΓΕΘΟΥΣ ΔΕΡΜΑΤΙΝΩΝ ΕΝΔΥΜΑΤΩΝ\nιδέες για να συνδυάσεις το δερμάτινό σου!


Ελληνική και Τουρκική γλώσσα - ΝΙΚΗΤΕΣ\nΗ ελληνική γλώσσα είναι η πλουσιότερη στον κόσμο. Έχει 5.000.000 λέξεις και 70.000.000 λεκτικούς τύπους, ενώ η αγγλική γλώσσα, για παράδειγμα, έχει μόνο 490.000. Μία στις τέσσερις αγγλικές λέξεις είναι ελληνική. Ο καθηγητής, Διοικητής της Τράπεζας Ελλάδος, και πρώην πρωθυπουργός Ξενοφών Ζολώτας σε ένα συνέδριο του Διεθνούς Νομισματικού Ταμείου είχε κάνει δύο ομιλίες στα αγγλικά, χρησιμοποιώντας όμως αποκλειστικά ελληνικές λέξεις. Στον πρόλογο της ομιλίας του είχε πει :\nI eulogize the archons of the Panethnic Numismatic Thesaurus and the Ecumenical Trapeza for the orthodoxy of their axioms, methods and policies, although there is an episode of cacophony of the Trapeza with Hellas. With enthusiasm we dialogue and synagonize at the synods of our didymous organizations in which polymorphous economic ideas and dogmas are analyzed and synthesized…\nΜπορούμε να είμαστε περήφανοι διότι σε όλες τις επιστήμες, ιδίως στην ιατρική και φυσική, η ελληνική ορολογία έχει εισαχθεί αυτούσια στις περισσότερες γλώσσες.\nΠάντως, η νέα Ελληνική μας γλώσσα έχει «εμπλουτιστεί» με πάρα πολλές τουρκικές λέξεις, όπως : σοκάκι, μαχαλάς, ντουνιάς, γκαρντάσι, παράς, μπακλαβάς, κ.ά. Το ίδιο συμβαίνει και στις άλλες βαλκανικές γλώσσες, απομεινάρι της οθωμανικής κατοχής.\nΤελευταία στην τηλεόραση έχουν γίνει πολύ δημοφιλείς στην τουρκική γλώσσα οι σειρές Χίλιες και μια Νύχτες, ΚΙΣΜΕΤ, Ασημένια Φεγγάρια, Το αγιάζι του έρωτα. Παλιότερα ήταν άλλες δυο, Στα σύνορα της αγάπης και Μη μου λες αντίο. Το ένα κανάλι συναγωνίζεται το άλλο ποιο θα προβάλει τη δική του τουρκική σειρά. Ανάμεσα στα άλλα προβάλλουν εντυπωσιακά τοπία από την Κωνσταντινούπολη, τον Βόσπορο και άλλα μέρη, με πολυτελείς βίλες και όμορφα τοπία, αποφεύγοντας συστηματικά να δείξουν τη φτώχεια και την κακομοιριά της ενδοχώρας.\nΤο 90% των τηλεθεατών που παρακολουθούν με πάθος αυτές τις εκπομπές είναι γυναίκες, οι οποίες είναι ενθουσιασμένες και παρατάνε το νοικοκυριό και κάθε άλλη ασχολία προκειμένου να μη χάσουν κανένα επεισόδιο. Το ωραίο είναι ότι στο τέλος κάθε εκπομπής πέφτει πολύ κλάμα και χύνουν άφθονα δάκρυα.\nΜου θυμίζουν τις παλιές ελληνικές ταινίες με τη Μάρθα Βούρτση και τον Νίκο Ξανθόπουλο (ΠΡΟΔΟΜΕΝΗ ΑΓΑΠΗ, ΑΜΑΡΤΗΣΑ ΓΙΑ ΤΟ ΠΑΙΔΙ ΜΟΥ, ΑΠΟΝΗ ΚΟΙΝΩΝΙΑ, ΟΡΦΑΝΗ ΣΕ ΞΕΝΑ ΧΕΡΙΑ, ΚΑΡΔΙΑ ΜΟΥ ΠΑΨΕ ΝΑ ΠΟΝΑΣ κλπ), τότε που οι θεατές μετά το τέλος της ταινίας έφευγαν από τον κινηματογράφο με κατακόκκινα μάτια από παρόμοιο άφθονο κλάμα.\nΕπίσης μου θυμίζουν την ιστορία εκείνη με τους γλωσσολόγους, θεολόγους κλπ. επιστήμονες, οι οποίοι είχαν διερωτηθεί, ποια γλώσσα άραγε να μιλούσαν οι πρωτόπλαστοι στον παράδεισο. Έγιναν εκτεταμένες και μακροχρόνιες έρευνες και μελέτες, και στο τέλος κατέληξαν στο εξής συμπέρασμα :\n· Ο Αδάμ και η Εύα μιλούσαν σίγουρα Ιταλικά, διότι η γλώσσα αυτή εκφράζει καλύτερα τον έρωτα (Ρωμαίος και Ιουλιέτα, Αντώνιος και Κλεοπάτρα κλπ.).\n· Ο καταραμένος όφις τους εξαπάτησε στα Αγγλικά, διότι η γλώσσα αυτή είναι η πιο κατάλληλη για τη διπλωματία.\n· Τέλος, μετά που οι πρωτόπλαστοι αμάρτησαν, ο άγγελος τους εκδίωξε από τον παράδεισο, στα Τουρκικά …


by Δημήτρης Θωμαδάκης 13 Apr 2011\nΤη διοργάνωση της Disney Day in Athens 2011, ανέλαβε η CD Media, με μία εκδήλωση στο ξενοδοχείο Golden Age, την Τρίτη 12 Απριλίου, όπου παραβρέθηκαν τα DigitalLife και GamesGuide. Μετά από μία σύντομη εισαγωγή από τους κυρίους Γιαμά και Κυριάκη, της CD Media, τα ηνία ανέλαβε η Rachel Bryant, της Disney, που ανέλαβε την παρουσίαση του παιχνιδιού Lego Pirates of the Caribbean. Με ένα gamepad στο χέρι, έπαιξε κάποια επίπεδα του παιχνιδιού, εξηγώντας παράλληλα τα διάφορα στοιχεία του gameplay.\nΕμείς θα σας μεταφέρουμε τις εντυπώσεις μας, ξεκινώντας από τα cutscenes, στα οποία κάθε σκηνή, ακόμα και οι «σοβαρές» από τις ταινίες, είναι σκηνοθετημένες με άπλετο χιούμορ. Η επικοινωνία των Lego χαρακτήρων αποκλειστικά με επιφωνήματα, και οι εκφραστικές κινήσεις τους, δίνουν από μόνες τους αξία στο παιχνίδι. Σε κάθε επίπεδο του παιχνιδιού, θα ελέγχετε τουλάχιστον δύο χαρακτήρες, όπως π.χ. τον Will Turner μαζί με τον Jack Sparrow. Ο κάθε χαρακτήρας έχει από μία ειδική ικανότητα, η οποία θα σας βοηθήσει να φτάσετε στο στόχο σας. Αν και οι χαρακτήρες είναι σχεδιασμένοι ως παιχνίδια Lego, τα περιβάλλοντα έχουν υλοποιηθεί με «υβριδική» λογική. Οι διάφοροι μηχανισμοί π.χ. είναι εμφανώς πλαστικοί, αλλά η παραλία έχει πραγματική άμμο και θάλασσα. Τα περισσότερα αντικείμενα μπορείτε να τα σπάσετε και να λάβετε πόντους, ενώ το ίδιο ισχύει και για τους εχθρούς, οι οποίοι... απλώς διαλύονται σαν συναρμολογούμενοι. Το παιχνίδι διαθέτει αρκετά στοιχεία platforming, όμως οι γρίφοι είναι σχετικά εύκολοι, καθώς ο τίτλος απευθύνεται σε gamers μικρής ηλικίας.\nΗ «σκυτάλη» πέρασε στην Carly Byron, η οποία επέδειξε το Cars 2. Πρόκειται για ένα racing game, όμως αν φαντάζεστε κάτι σαν το Gran Turismo ή το Forza Motorsport... ξεχάστε το. Οι αγώνες στο Cars 2 είναι περισσότερο συναρπαστικοί, καθώς τα αυτοκίνητα κάνουν άλματα, drift, και εντυπωσιακά ακροβατικά, οδηγώντας ακόμα και με όπισθεν! Πηγαίνοντας καλά στην κούρσα, γεμίζετε ένα μετρητή που σας δίνει μεγάλη επιτάχυνση, ενώ το ίδιο γίνεται οδηγώντας επάνω από ειδικές λωρίδες. Μαζεύοντας ειδικά σύμβολα, μπορείτε να εξαπολύετε όπλα εναντίον των αντιπάλων σας, όπως πυραύλους και ηλεκτρομαγνητισμό, όμως προσοχή, γιατί το ίδιο κάνουν και αυτοί. Πάντως το παιχνίδι σας επιτρέπει να παίξετε και μόνο απλή κούρσα, χωρίς οπλισμό. Μπορείτε να επιλέξετε οποιοδήποτε αυτοκίνητο θέλετε, από τους χαρακτήρες της ταινίας.\nΜετά το τέλος των παρουσιάσεων, ήρθε η ώρα να δοκιμάσουμε μόνοι μας τα νέα παιχνίδια της Disney. Το Lego Pirates of the Caribbean ήταν απλά απολαυστικό, με τον χειρισμό να ανταποκρίνεται έξοχα στις εντολές του gamepad, και το platforming να μη γίνεται ποτέ εκνευριστικό. Το δε Cars 2 προσφέρει μία όμορφη οδηγική εμπειρία για τους μικρούς παίκτες, με τα αυτοκίνητα να έχουν πολύ καλό κράτημα, διευκολύνοντας τόσο τους απλούς αγώνες όσο και τους... «μαχητικούς». Το Lego Pirates of the Caribbean θα κυκλοφορήσει τον Μάιο για όλες τις desktop και φορητές πλατφόρμες, ενώ το Cars 2 αναμένεται τον Ιούνιο για Xbox360, PS3, Wii και DS.


Προγεννητικό τραύμα | Εγκυμοσύνη\nΕυχαριστώ για την ερώτηση. Αν υπάρχει βιβλιογραφία για τον συναισθηματικό τραυματισμό εμβρύου 20 εβδομάδων εγώ δεν το γνωρίζω, και μάλλον είναι πολύ δύσκολο να υπάρξει τεκμηριωμένη έρευνα σχετικά με το γεγονός γιατί θα πρέπει να βρεθούν αρκετά δείγματα (π.χ. 20 εβδομάδων έμβρυα) με μητέρες στην ίδια περίπτωση με εσάς για να υπάρξει παρακολούθηση κ.α. με την συμπεριφορά του παιδιού για να βγάλουμε κάποιο συμπέρασμα. Άσε το καλύτερα.\nΑυτό που γνωρίζουμε και υπάρχει πλήθωρα βιβλιογραφία είναι πως το μητρικό άγχος επηρεάζει σε σημαντικό βαθμό το έμβρυο και το νεογνό. Στην περίπτωση σας φυσικά και είναι σημαντικό το τραύμα που είχατε υποστεί η ίδια να σας προτείνουν την διακοπή της εγκυμονσύνης σας. Το άγχος στην υπόλοιπη διάρκεια της εγκυμοσύνης σας δεν βοήθησε εσάς ούτε το μωρό σας. Τα συμπτώματα του άγχους στο μωρό είναι αυτό που περιγράφεται αλλά μπορεί κι αυτά να είναι μέρος του χαρακτήρα του παιδιού. Στα 4 έτη είναι λογικό ένα παιδί το οποίο έχει επηρεαστεί από το μητρικό άγχος να παρουσιάζει όσα έχετε περιγράψει. Όμως όλα αυτά είναι ανατρέψιμα! και δεν θα έτρεχε το μυαλό μου να θεωρήσω το παιδί να έχει θέματα προσοχής κτλ σε αυτό το στάδιο. Για παράδειγμα, αν το παιδί σας έβλεπε τηλέοραση ή έπαιζε στο κινητό από πολύ μικρό, είναι λογικό να βαριέται και να μην κάθεται ήσυχα όταν πάει προνήπιο. Το μητρικό άγχος επηρεάζει το νήπιο στα ακόλουθα σημεία:\nΝα είναι λιγότερο ανεξάρτητα\nΝα είναι λιγότερο κοινωνικά\nΝα έχουν δυσκολίες να πειθαρχήσουν\nΝα είναι πιο βίαια και καταστροφικά\nΝα μην έχουν καλή σχολική απόδοση\nΝα έχουν λιγότερη δημιουργικότητα\nΝα έχουν μια παθητική-επιθετική συμπεριφορά\nΘα προσφέρεις το παιδί σου ασφάλεια. Το άγχος πηγάζει από την έλλειψη ελέγχου οπότε μεταφέροντας στο παιδί την αίσθηση της ασφάλειας θα δημιουργήσει ένα εμπιστευτικό και ασφαλές περιβάλλον.\nΘα της λες πόσο την αγαπάς και θα περνάτε τρυφερές στιγμές με αγκαλίτσες, φιλάκια, παιχνίδι κτλ. Είμαι σίγουρη τα κάνεις όλα αυτά ήδη.\nΘα την βοηθάς να εκφράζει τα συναισθήματα της μέσα από την ζωγραφική, το λούτρινο παιχνίδι, το βιβλίο.\nΜαθαίνοντας την κόρη σας πως να αυτορυθμίζει τα συναισθήματα της, θα της βοηθήσετε να έχει έλεγχο της συμπεριφοράς της (να αυτο-καθησυχάζεται όταν κλαίει, να διαχειρίζεται τον θυμό της και όλα τα άλλα συναισθήματα και προσαρμογές έχουν τα νήπια).\nΑν και δεν γνωρίζω πολλές λεπτομέρειες της συμπεριφοράς της κόρης σας, από αυτά που είπατε, μου φαίνεται σαν ένα φυσιολογικό νήπιο-έστω ψυχολογικά. Αν εσείς νιώθετε ενοχές για το άγχος σας στην περίοδο της εγκυμοσύνης είναι καιρός να τις διαγράψετε και να μην τις μεταφέρετε στην κόρη σας. Αν ανησυχείτε ή είστε σε κατάσταση άγχους καλύτερα να απομονωθείτε έστω ένα 15΄ κάπου που να μην σας βλέπει η κόρη σας και να το διαχειριστείτε μακριά απ τα μάτια της. Έτσι δεν θα μάθει η ίδια πως να αγχώνεται και θα βλέπει μια μαμά που είναι ικανή και έχει τα πράγματα υπό έλεγχο.\nΕίμαι στην διάθεση σας να το συζητήσουμε και να σας δώσω διάφορες δραστηριότητες για να βοηθήσετε την κόρη σας με την έκφραση των συναισθημάτων της.


ΣΥΝΕΝΤΕΥΞΗ ΤΥΠΟΥ ΣΥΡΙΖΑ ΜΕ ΘΕΜΑ «ΟΙ ΕΞΕΛΙΞΕΙΣ ΣΤΗΝ ΟΛΥΜΠΙΑΚΗ ΑΕΡΟΠΟΡΙΑ - Η ΠΟΛΙΤΙΚΗ ΟΜΗΡΙΑ ΤΩΝ ΕΡΓΑΖΟΜΕΝΩΝ» | ΣΥΡΙΖΑ Συνασπισμός Ριζοσπαστικής Αριστεράς\nΟ Πρόεδρος της Κ.Ο. του ΣΥΡΙΖΑ, Αλέκος Αλαβάνος, ο Κοινοβουλευτικός Εκπρόσωπος του ΣΥΡΙΖΑ Παναγιώτης Λαφαζάνης , ο Κώστας Ήσυχος, μέλος της ΚΠΕ του ΣΥΝ και Ζήκος Τσάβαλος, μέλος Δ.Σ. Ιπτάμενων Συνοδών Φροντιστών έδωσαν σήμερα συνέντευξη Τύπου στα γραφεία της Κ.Ο του ΣΥΡΙΖΑ στη Βουλή, με θέμα: «Οι εξελίξεις στην Ολυμπιακή Αεροπορία - η πολιτική ομηρία των εργαζομένων»\nΟ Πρόεδρος της Κ.Ο. του ΣΥΡΙΖΑ Αλ. Αλαβάνος στην ομιλία του τόνισε:\n«Η Ολυμπιακή για τη Ν.Δ. εξελίσσεται σε ένα Βατοπέδι των αιθέρων.\nΘα αναφερθώ σε ορισμένα σημεία:\nΤο πρώτο είναι το γεγονός ότι γίνονται χιλιάδες προσλήψεις εκτός ΑΣΕΠ -στηριζόμενοι βέβαια στο νόμο που πέρασαν οι ίδιοι, το ν. 3717/08- για να καλύψουν τις υποχρεώσεις για την επίγεια εξυπηρέτηση της Ολυμπιακής. Προσλήψεις οι οποίες έγιναν και τους τελευταίους μήνες, αλλά και τις τελευταίες βδομάδες πάρα πολλές από αυτές, τη στιγμή που η επίγεια εξυπηρέτηση από χθες πέρασε στην MIG. Όλες δηλαδή αυτές οι δραστηριότητες, που έχουν σχέση με την έκδοση εισητηρίων, με το check in, με τα απωλεσθέντα αντικείμενα, με την φορτοεκφόρτωση δεν ανήκουν πια στην Ολυμπιακή. Η ΝΔ, χωρίς καν να υπάρξουν δημόσιες προκηρύξεις, χωρίς να υπάρξει κανένας έλεγχος, χωρίς να υπάρξει το ΑΣΕΠ, σ΄αυτή την εταιρεία που ήταν ακόμη στα χέρια του δημοσίου, έκανε ένα μεγάλο πάρτυ.\nΕμείς θέλουμε να το καταγγείλλουμε αυτό και να πούμε ότι είναι εξοργιστικό 2.300 θέσεις εργασίας, προσλήψεις από τη Ν.Δ. σε έναν τομέα δράσης ο οποίος έχει περάσει από χθες σε ιδιωτική εταιρεία. Παρόλο που οι ανάγκες αυτό το καλοκαίρι είναι υπαρκτές.\nΤο δεύτερο που θα ήθελα να αναφέρω σε σχέση και με το θέμα της επίγειας εξυπηρέτησης. Να θυμίσω ότι το κόστος για την MIG, για τη εξαγορά του handling της Ολυμπιακής Αεροπορίας ήταν 46 εκατομμύρια ευρώ και υπολογίζεται ότι μέχρι το τέλος αυτής της περιόδου τα κέρδη της θα είναι 60 εκατομμύρια ευρώ.\nΤο τρίτο θέμα που θα ήθελα να αναφέρω είναι η μεγάλη ανησυχία που έχουμε ως ΣΥΡΙΖΑ για τους εργαζόμενους. Υπάρχουν οι μόνιμοι εργαζόμενοι μέχρι 45 ετών, οι οποίοι οδηγούνται στη σύνταξη στην πιο παραγωγική τους ηλικία, με όλα τα βάρη που συνεπάγεται αυτό για τα Tαμεία. Και όχι μόνο αυτό. Είναι σε πλήρη αβεβαιότητα διότι δεν έχει βγει καμία Κοινή Υπουργική Απόφαση (ΚΥΑ). Υπάρχουν οι εργαζόμενοι υπό μετάταξη, που είναι εκατοντάδες άτομα, πάνω από 600, και ακόμα δεν έχει εκδοθεί καμία ΚΥΑ. Και υπάρχουν βέβαια και οι συμβασιούχοι οι οποίοι παραπέμπονται στον ΟΑΕΔ υποτίθεται με δείκτη προστασίας και οι οποίοι είναι σε πλήρη αβεβαιότητα.\nΤο τελευταίο σημείο που θα ήθελα να αναφέρω και μας ανησυχεί πάρα πολύ είναι οι συμβάσεις οι οποίες υπογράφουν πλέον οι εργαζόμενοι που προσλαμβάνονται από την MIG. Ανάμεσα στους όρους των συμβάσεων υπάρχει και ο εξής όρος ότι «ο υπάλληλος οφείλει να απέχει από κάθε ενέργεια που μπορεί να προβεί σε βάρος των συμφερόντων της εταιρείας, να επιδεικνύει την προσήκουσα συμπεριφορά η οποία δεν προσβάλει την επιχειρηματική εικόνα, φήμη και υπόληψη της εταιρείας, να μην προβαίνει σε δημόσιες δηλώσεις ή δημοσιεύματα που αφορούν άμεσα και έμμεσα την εταιρεία».\nΔυστυχώς τέτοιες διατυπώσεις μπορεί να τις βρει κανείς και αλλού σε πολυεθνικές αλλά ειδικά σε αεροπορικές εταιρείες όπου ένα από τα κεντρικά στοιχεία είναι η ασφάλεια των πτήσεων και ο ρόλος που παίζουν οι εργαζόμενοι για την ασφάλεια των πτήσεων. Πιστεύω ότι η φίμωση των εργαζομένων με τέτοιο τρόπο και η απειλή ενάντια στους εργαζόμενους, είναι στοιχείο που δείχνει μικρό δείκτη προστασίας της εταιρείας.\nΕμείς διαφωνούσαμε πλήρως με την ιδιωτικοποίηση της Ολυμπιακής Αεροπορίας. Πιστεύαμε ότι μπορούσε να την κρατήσει το κράτος. Έχει γίνει αυτό. Δεν θέλουμε όμως ΑΙR Υεμένη στην Ελλάδα. Και δεν θέλουμε φίμωση των εργαζομένων, τεχνικών, πιλότων, υπαλλήλων και εργατών και άλλων στο όνομα της προστασίας της φήμης της εταιρείας, να σιωπούν πάνω σε προβλήματα τα οποία πρέπει να λυθούν.\nΑυτό επίσης δημιουργεί ένα πολύ δυσμενές περιβάλλον για την ανάπτυξη του συνδικαλισμού ο οποίος είναι απαραίτητος σ΄αυτά τα ζητήματα και νομίζω ότι είναι θέμα για το οποίο πρέπει να βρεθεί λύση. Ο συνδικαλισμός είναι αναγκαίος για τα δικαιώματα των εργαζομένων παντού. Ο συνδικαλισμός είναι εξαιρετικά αναγκαίος στις πτητικές εταιρείες και για την ασφάλεια των πτήσεων και για όλους μας. Αυτό έχει έμπρακτα αποδειχθεί στους δείκτες πτητικής ασφάλειας για την Ο.Α.\nΟ Κοινοβουλευτικός εκπρόσωπος του ΣΥΡΙΖΑ Παν. Λαφαζάνης τόνισε:\nΝα συμφωνήσω με όλα όσα ελέχθησαν από τον Πρόεδρο της Κ.Ο. του ΣΥΡΙΖΑ. Να υπογραμμίσω ότι αυτή την ώρα η κυβέρνηση διεξάγει ένα νέο δουλεμπόριο πάνω στην υπό ιδιωτικοποίηση Ολυμπιακή. Είναι ένα φαινόμενο απαράδεκτο, ένα φαινόμενο το οποίο είναι μνημείο αντεργατικότητας και πελατειακών σχέσεων.\nΗ κυβέρνηση έρχεται αυτή την ώρα και προσλαμβάνει -σε μια ακόμη δημόσια εταιρεία, η οποία είναι σε μετάβαση για να ιδιωτικοποιηθεί- πάνω από 2.200 ομήρους συμβασιούχους μέχρι σήμερα, οι οποίοι μπορούν να φτάσουν πάνω από 3.000, και τους προσλαμβάνει έξω από κάθε κριτήριο με ακραίες πελατειακές σχέσεις ομηρίας, οι οποίες προφανώς εντάσσονται και σε μια προεκλογική τακτική ψηφοθηρίας. Οι προσλήψεις αυτές γίνονται εκτός ΑΣΕΠ. Δεν έχει εκδοθεί καν προκήρυξη για τις προσλήψεις αυτές, δηλαδή είναι ουσιαστικά όχι μόνο παράτυπες, αλλά και παράνομες, ρουσφετολογικές και πελατειακές. Εχουν προκαλέσει σάλο μέσα στην Ολυμπιακή Αεροπορία και μεγάλες αντιδράσεις .\nΕδώ έχουμε να σας καταθέσουμε την αντίδραση που υπάρχει από τον Γενικό Διευθυντή Εμπορικής Υποστήριξης Αεροπορικού Έργου, του οποίου εστάλησαν τα ονόματα για διορισμό στην Ο.Α. Και λέει ο Γενικός Διευθυντής σε επιστολή του: «Ελάβαμε με FAX τη συννημένη επιστολή, με αναφορές ονομάτων και αριθμούς μητρώου, ως υπαλλήλων προς πρόσληψη. Όπως εμφανίζεται στην επιστολή δεν αναφέρονται στοιχεία αποστολέα (ποιος τα στέλνει αυτά τα ονόματα, όνομα, υπογραφή, αριθμ. πρωτοκόλλου, αριθμός τηλεφώνου ή αριθμός φαξ).»\nΦανταστείτε πως στέλνονται αυτά τα πράγματα! Ούτε γίνεται αναφορά στο λόγο ή στις προϋποθέσεις και την έγκριση πρόσληψης.\n«Ο δε στόχος πρόσληψης είναι εσφαλμένος αφού η Γ.Δ.Ε.Υ.Α.Ε. δεν διατηρεί γραφεία στο αεροδρόμιο. Λόγω των ανωτέρω, τα οποία έρχονται σε αντίθεση με τα ως τώρα ισχύοντα για την πρόσληψη εποχικού προσωπικού, παρακαλώ για τον έλεγχο αξιοπιστίας της συγκεκριμένης επιστολής και τις σχετικές σας ενέργειες και παραπέρα οδηγίες.»\nΑπάντηση δεν εδόθη μέχρι τώρα και οι πελατειακές προσλήψεις συνεχίζονται.\nΑσελγούν οι κυβερνώντες, όπως έκαναν διαδοχικά όλες οι κυβερνήσεις μέχρι σήμερα είτε με πράσινο χρώμα του ΠΑΣΟΚ είτε με μπλε χρώμα της Νέας Δημοκρατίας, πάνω και σε αυτό ακόμα το «πτώμα» της Ολυμπιακής την οποία πάνε να ιδιωτικοποιήσουν . Και ύστερα βγαίνουν και καταγγέλλουν ότι δήθεν η Ο.Α. μας «βάζει μέσα» 1 εκατομμύριο ευρώ την ημέρα. Ορίστε οι «εγκληματικές» νοοτροπίες, ορίστε οι πολιτικά υπεύθυνοι και πολιτικά υπόλογοι για αυτό το αίσχος. Πάνω στα «εγκλήματά» τους έρχονται να προπαγανδίζουν την ανάγκη ιδιωτικοποίησης γι΄αυτά τα απαράδεκτα έργα που έχουν κάνει.\nΝα προσθέσω επίσης ότι, δυστυχώς, μια ανάλογη με την Ολυμπιακή περίπτωση ζούμε αυτή την ώρα με τον Οργανισμό Σιδηροδρόμων Ελλάδας. Πανομοιότυπο, καρμπον το σχέδιο. Πανομοιότυπες οι μέθοδοι. Έχει αρχίσει εδώ και καιρό και κλιμακώνεται η δυσφήμηση του ΟΣΕ ότι είναι ελλειμματικός με τεράστια χρέη. Τα ελλείμματα και τα χρέη, όποια και αν είναι αυτά, οφείλονται στα σκάνδαλα των κυβερνήσεων, στην κακοδιαχείρηση από την πλευρά των κυβέρνησεων. Και αυτά. για τα οποία έπρεπε να είναι πολιτικά υπόλογοι και υπεύθυνοι, τα χρησιμοποιούν προπαγανδιστικά στη συνέχεια για να ξεπουλήσουν τις δημόσιες επιχειρήσεις. Και εδώ πάνε να επιβάλλουν στον ΟΣΕ και ένα πρωτοφανές από άποψη αντεργατικότητας καθεστώς που το ονομάζουν «εργασιακή εφεδρία».\nΕμείς θεωρούμε ότι αυτές οι εξελίξεις είναι άκρως δυσμενείς. Χτυπάνε το καμπανάκι για όλους τους εργαζόμενους της χώρας μας και όχι μόνο και του ευρύτερου δημόσιου τομέα. Και θέλω να υπογραμμίσω, επίσης, ότι οδηγούμαστε σε μια Ολυμπιακή Αεροπορία υπό τον έλεγχο της MIG, συρρικωμένη, μια Ο.Α. η οποία δεν θα παίζει ούτε καν περιφερειακό ρόλο και οδηγούμαστε σε ένα καρτελ δυο ιδιωτικών εταιρειών στους αιθέρες. Αυτό σημαίνει ότι ελληνικός λαός θα πληρώσει το επόμενο διάστημα «ο κούκος αηδόνι» την ιδιωτικοποιήση της Ο.Α. με νέα αυξημένα τιμολόγια. Και αυτή είναι η οδυνηρή πραγματικότητα.\n- Κύριε Λαφαζάνη, διαβάσετε ένα έγγραφο που λέει μέσα ότι φτάνει ένα φαξ από το πουθενά και λέει στην Ολυμπιακή να προσλάβει κάποιο κόσμο. Από το πουθενά φτάνει αυτό το φαξ στην Ο.Α.;\nΠροφανώς δεν φτάνει από το πουθενά, αλλά ο αποστολέας του δεν θέλει να είναι εμφανή τα στοιχεία του. Από ό,τι έχω πληροφορηθεί, παίρνει τηλέφωνο ότι σας στέλνω αυτό το φαξ και παρακαλώ προσλάβετέ τους και στέλνει το φαξ χωρίς να μπορούν μέσα από το φαξ αυτό να διαπιστωθούν τα στοιχεία του. Με αποτέλεσμα να αναρωτιέται αυτός που το λαμβάνει για να προσλάβει τι είναι αυτό το φαξ, ποιος είναι ο αποστολέας, για ποιο λόγο, ποιο όνομα έχει, υπογραφή και κάτω από ποιες προϋποθέσεις θα γίνουν οι προσλήψεις.\n- Οι προσλήψεις αυτές έγιναν;\nΠΑΝΑΓΙΩΤΗΣ ΛΑΦΑΖΑΝΗΣ: Βεβαίως. 2.200 προσλήψεις συμβασιούχων έχουν ήδη προχωρήσει.\n- Αυτοί οι 2.200 που έχουν ήδη πσοσληφθεί ως συμβασιούχοι στην Ο.Α. θα τους κρατήσει αύριο το πρωί η νέα εταιρεία;\nΠ. ΛΑΦΑΖΑΝΗΣ: Όχι αυτοί φεύγουν υποχρεωτικά στο τέλος Σεπτεμβρίου και το «ευεργέτημα» που θα έχουν είναι ότι θα μπουν σε ένα ειδικό καθεστώς επιδότησης ανεργίας με ειδικά χαρακτηριστικά και θα έχουν τη δυνατότητα να ενταχθούν κατά προτίμηση σε ειδικότερα προγράμματα του ΟΑΕΔ, είτε απασχόλησης, είτε επιδότησης αυτοαπασχολούμενου για να κάνει μια επιχείριση, είτε προγράμματα επανακατάρτισης. Δηλαδή μέσα από αυτή τη διαδικασία έχουν ανθρώπους ομήρους και διατηρούν και την ομηρία τους μετά τη λήξη της σύμβασης. Καταλαβαίνετε ότι έχουμε να κάνουμε με μια απροσχημάτιστη προεκλογική επιχείρηση ψηφοθηρίας. Δυστυχώς αυτή είναι η κατάσταση σε όλο τον ευρύτερο δημόσιο τομέα.\nΕμείς θα καταθέσουμε για όλα αυτά τα θέματα και σχετικές ερωτήσεις στη Βουλή. Υπάρχουν και άλλα πάρα πολλά θέματα που εκκρεμούν για την Ολυμπιακή, Π.χ. επιδικάστηκε μια αποζημίωση 90 εκατομμύρια η τελευταία και 190 εκατομμύρια η προηγούμενη. Αυτές οι αποζημιώσεις εκδικάστηκαν ενόσω είχε προχωρήσει η ιδιωτικοποίηση. Τι θα γίνουν τώρα αυτές οι αποζημιώσεις; Που θα πάνε αυτά τα λεφτα;\nΎστερα στον προϋπολογισμό δεν έχουμε δει ακόμη να εγγράφονται τα σχετικά ποσά με τη στήριξη του ν.3717 για τους εργαζόμενους. Τι θα γίνει, από πού θα βρεθούν αυτά τα λεφτά και που θα φτάσει το έλλειμμα; Θα πληρώσει δηλαδή ο ελληνικός λαός «τα μαλλιά της κεφαλής του» προκειμένου να εκχωρηθεί η Ο.Α. στον κ. MIG και η εκχώρηση αυτή τι θα κοστίσει στη συνέχεια; Πελώρια ερωτήματα.


Η Ελένη από τη Ρωσία – Candia Doc\nCandia Doc > ΣΤΗΛΕΣ > ΑΡΘΡΟΓΡΑΦΙΑ > Η Ελένη από τη Ρωσία\nΚαι ποια δεν θα ήθελε να την έλεγαν Ελένη; Σαν την «ωραία Ελένη» της Ιλιάδας, για χάρη της οποίας έγινε ο Τρωικός πόλεμος. Σαν τη βυζαντινή Αγία Ελένη, που βρήκε τον Τίμιο Σταυρό, σύμφωνα με την ορθόδοξη θρησκεία.\nΤη γνώρισα σε νοσοκομείο, όπου φρόντιζε ηλικιωμένους. Είχα διαβάσει στο βιβλίο της Άλκης Ζέη “Η αρραβωνιαστικιά του Αχιλλέα” ότι αν γνωρίσεις έναν καλό Ρώσο, είναι ό,τι καλύτερο μπορείς να συναντήσεις σε άνθρωπο. Αυτό το ενσάρκωνε η Ελένη από τη Ρωσία. Μορφωμένη, φιλομαθής, πρόσεχε ηλικιωμένους για το μεροκάματο, ενώ στην πατρίδα της είχε τελειώσει πανεπιστήμιο, ήταν μηχανικός. Με ήξερε από παλιά, ήξερε όλη την οικογένεια, αλλά ήρθαμε πιο κοντά όταν ήρθε στο γραφείο μου για να της κάνω αγγλικά. Είχα υπερτιμήσει τα ελληνικά της και το μάθημα έγινε δύσκολο, όταν αυτή μου μιλούσε ρώσικα θεωρώντας ότι πρέπει να τα καταλάβω! Μου έκανε μαθήματα ρωσικών, ακόμα έχω τις σημειώσεις, ενώ η ίδια είχε ένα τετράδιο καρέ στο οποίο έκλινε ρήματα στα ελληνικά, αλλά έκανε λάθη. Σε γνωρίζω καλά, με γνωρίζεις καλά, τον γνωρίζει καλά… говорить, επαναλάμβανε και δεν ήξερα τι σήμαινε… Δύσκολη γλώσσα τα ελληνικά για τους ξένους. Ερχόταν στο γραφείο μου η Ελένη και στο σπίτι μου, κάναμε παρέα. Μια μέρα είχα πάει και εγώ στο σπίτι της, όπου φάγαμε και ακούσαμε γαλλικά τραγούδια. Μου έκανε εντύπωση που είχε μερικά μπουκάλια με ποτά, ουίσκι, βότκα… Την συμπαθούσε και η μητέρα μου πολύ την Ελένη, γιατί ήταν μια γυναίκα καλή και αυθόρμητη. Και αυτή συμπαθούσε ιδιαίτερα τους γονείς μου.\nΌταν γνώρισα τον Αμπντούλ, ήθελα να το πω στην Ελένη. Ήμασταν στο γραφείο μου για το μάθημα των αγγλικών, όταν της το είπα… Η απάντηση της ήρθε χωρίς δεύτερη σκέψη. “Άστο αυτό, δεν έχει λεφτά”… Φυσικά δεν άκουσα τη συμβουλή της, αλλά δεν θύμωσα και καθόλου. Η Ελένη δεν ήταν μοχθηρή, ήταν έξυπνη, μορφωμένη και καλόκαρδη. Είναι άλλες που μου είπαν τη γνώμη τους και δεν τους ξαναμίλησα ποτέ, γιατί τις είχα ήδη καταλάβει ότι ήταν ζηλιάρες και κακές. Η Ελένη αναγκάστηκε να φύγει από την πατρίδα της υπό οδυνηρές συνθήκες. Ήξερε πως είναι να είσαι φτωχή και γυναίκα συγχρόνως. Όταν γεννήθηκε ο Μιχάλης, η Ελένη ήρθε και μου έφερε πολλά δώρα, όχι μόνο ένα! Τη σκεφτόμαστε με αγάπη, γιατί η Ελένη ήταν όμορφη, εργατική, σεμνή, καλοσυνάτη, αστεία και ειλικρινής, όχι σαν κάτι κυρίες που είναι καλές και ευγενικές κατ’ επάγγελμα. Τα τελευταία χρόνια, επειδή και εγώ έλειπα κατά διαστήματα στο εξωτερικό, έχασα τα ίχνη της. Όπου και να είναι, καλή της ώρα!


vavelhaber: Σεπτεμβρίου 2018\nΟϊμέ! Mε …κατέσχεσε το Υπερταμείο!\nΠερίμενα ίσαμε με μιάμιση ώρα στη γραμμή… προτεραιότητας του Υπερταμείου, μέχρι να δεήσει να μου απαντήσει κάποιος.\n-Καλημέρα. Είμαι ο Βασίλης ο Α΄ ο Μακεδών και σας κάλεσα γιατί μου στείλατε ένα… μπουγιουρντί. Και ανήκω λέει πλέον στο …Υπερταμείο. Τι φασούλι είναι ετούτο πάλι;\n-Είστε Ίδρυμα κύριέ μου;\n-Είμαι φυσικό πρόσωπο κύριέ μου!\n-Μήπως είστε Μακεδονικός τάφος;\n-Ε που να φας τη γλώσσα σου να φας! Άνθρωπος κανονικός είμαι και όχι μαυσωλείο.\n-Μπας και είστε καμιά… πολιτιστική κληρονομιά; Μελλοντική έστω;\n-Χμ, όχι ακόμα. -κολακεύτηκα είναι αλήθεια, που βρέθηκε και κάποιος να με γνωρίζει: Μα αισιοδοξώ να αναγνωριστώ μετά θάνατον, όπως οι περισσότεροι μεγάλοι συγγραφείς! Μα τι μου λες τώρα; Κατάσχονται και τα μυαλά από το υπερταμείο μου λες;\n-Τα μυαλά όχι! Οι σκέψεις όμως κατάσχονται. Με την παρεμπόδιση της διάδοσής τους !\n-Μη χέσ…. τώρα ντε!\n-Αυτοσυγκράτηση συνιστώ…. Έχετε κάποιες ενδείξεις αλήθεια γι αυτό το βιβλίο σας;\n-Η γιαγιά μου, το διάβασε τριάντα φορές! Και κάθε φορά, το βρίσκει καλύτερο!\n-Αχά! Τριάντα φορές ε; Πόσων χρονών είναι η γιαγιά σας; Ζει και είναι υγιής ακόμα;\n-Ενενήντα πέντε είναι. Κάτι αμνησίες της ηλικίας έχει, μόνο μα κατά τα λοιπά, ζει και βασιλεύει.\n-Να κάτι τέτοιοι βάζουν μέσα το κράτος και κοπανιέται κι ο Τσίπρα με τους εβδομήντα … άνω! Η γιαγιά δεν πιάνεται! Κάποια πιο… ουδέτερη και αντικειμενική κριτική για το βιβλίο σας ίσως;\n*** Για τη συνέχεια, "κλικ" στον σύνδεσμο:\nΑναρτήθηκε από vavel στις 10:01 μ.μ. Δεν υπάρχουν σχόλια:\nΑπόφαση: Θα γίνω κι εγώ σοφός! (ευθυμογράφημα)\n«Στην Ελλάδα είσαι ότι δηλώσεις.» Είχε πει ένας σύγχρονος Έλληνας σοφός: ο ζωγράφος Γιάννης Τσαρούχης. Ε λοιπόν από τη μέρα που συγκλονίστηκα διαβάζοντας το σλόγκαν, με έπιασε μια μανία και μια λόξα, να γίνω κι εγώ σοφός! Κι όχι μονάχα στα γενέθλιά μου. «Σκορπίζοντας της γνώσης το φως» Μα σοφός παντός καιρού!\nΈνας κατ΄ απονομήν τίτλος, που δεν απαιτούσε άλλωστε καν σπουδές. Με μόνο ουσιαστικό προσόν ίσως, μια αξιοσέβαστη ηλικία! Μπρός στο δρόμο που χάραξαν οι πολιτικοί λοιπόν. Ακόμα και σ΄αυτό γ@μώ την ατυχία μου!\nΠετώντας το μπαλάκι σε κάθε είδους πρόβλημα, σε μια επιτροπή… σοφών. Για την οικονομία, για το ασφαλιστικό και για μύρια άλλα όσα! Επιτροπή που την συγκροτούσαν στο πιτς φυτίλι, αρνούμενοι οι ίδιοι να κυβερνήσουν! Ρε …Νταλάρα δεν μας χεζ… μ΄ αυτούς κι εσύ τώρα! Στα προσωπικά μας το χαβά μας εμείς:\nΟ επικοινωνιακός οργασμός των εποχών, χωρίς μάλιστα να χρειαστεί να κουνηθείς καν από το σπίτι, έλυνε ακόμα κι αυτό το πρόβλημα. Συγκρότησαμε λοιπόν μια ομάδα… συγγενών και φίλων και πλακωθήκαμε στη φιλοσοφία στα Chat στο διαδίκτυο. Στην διαδικτυακή φιλοσοφική σχολή μας! Με ευθεία παραπομπή, στην περιπατητική σχολή του Αριστοτέλη! Λέμε τώρα.\nΔυτικός Ανθρωπισμός: Ήταν πράξη, έγινε… άδικο!\nΑν μια μέρα αποφάσιζαν να κρεμάσουν στο Σύνταγμα όλους τους αποτυχημένους της ράτσας, οι περισσότεροι Έλληνες πολιτικοί θα πήγαιναν αδικοχαμένοι! Καταχωρημένοι στις σχετικές λίστες, ως … αυτόχειρες και ελέω βλακείας!\nΜα κι η λίστα των «αδικοχαμένων» Ευρωπαίων πολιτικών υπ’ αυτό το πρίσμα, καθημερινά αυγατίζει! Με την Ευρώπη ολόκληρη, να φιγουράρει ως μια… παράπλευρη απώλεια. Μιας πολιτικής του… μεμονωμένου και ανεξάρτητου υπερατλαντικού «συμμάχου» τους: των ΗΠΑ.\nΑυτά σε δυο γραμμές με τις μεταναστευτικές ροές. Που η Ευρώπη, κουτσά-στραβά, διευθετούσε στις προηγούμενες δεκαετίες Μα σήμερα; Άστα να πάνε στο διάολο σήμερα! Σήμερα είναι που λύνονται στα γέλια, ακόμα και τα… κλάματα! Με το μνημόσυνο σε πτώμα, του ουμανισμού!\nΑναρτήθηκε από vavel στις 9:53 μ.μ. Δεν υπάρχουν σχόλια:\nΣΥΝΤΑΞΙΟΥΧΟΙ: Κουφάλα νεκροθάφτη δεν θα πεθάνουμε ποτέ!\nΚαλομελέτα κι έρχονται και τα… εφαρμοστικά μέτρα εναντίον των …βιονικών συνταξιούχων. Που κάθονται και τρων και πίνουν και την Άρτα φοβερίζουν. Οι αθεόφοβοι! Κατά πως μας τους κατέδωσε ο… Αρτέμης Τσίπρας στη ΔΕΘ. Εμείς εδώ, βάλαμε στο χέρι τον non paper ενδεκάλογο αυτών των μέτρων και τον παρουσιάζουμε κατ’ αποκλειστικότητα:\n1. Κόβεται στο μισό η συνταγογράφηση των φαρμάκων σε συνταξιούχους που ροκανίζουν ξεδιάντροπα το δημόσιο χρήμα, δίκην συντάξεων. Με παράλληλη τεχνητή έλλειψη στα φαρμακεία των πιο διαδεδομένων φαρμάκων. Με τους συνταξιούχους και με το δελτίο ταυτότητας ανά χείρας για να παραλάβουν αυτοπροσώπως το φάρμακο!\n2. Αν αυτό δεν «περάσει» το ΕΣΥ θα μεριμνήσει ούτως ώστε να τους αλλάξει τα φάρμακα! Χορηγώντας τους το γενόσημο με τις περισσότερες καταγεγραμμένες παρενέργειες! Και με θανάτους ει δυνατόν καταγεγραμμένους στις παρενέργειες!\n3. Στα επείγοντα περιστατικά των νοσοκομείων, όπου θα καταλήξουν οι μαραθωνοδρόμοι, αφήνονται τελευταίους στην ουρά. Μέχρις ότου να αρχίσει η εφημερία, του… αυριανού νοσοκομείου. Την ίδια πρακτική ακολουθεί και το αυριανό εφημερεύον νοσοκομείο. Και ούτω καθεξής!\n4. Αν παρόλα αυτά τα προκαταρκτικά ο βιονικός συνταξιούχος συνεχίσει να αντιστέκεται ζώντας ακόμα ο μπεζεβέγκης , του ρίχνουν κι ένα χειρουργείο. Ένα οποιοδήποτε χειρουργείο.\n5. Μα όχι σε κάποιο όποιο και όποιο νοσοκομείο! Σε ένα ειδικά επιλεγμένο νοσοκομείο τους κατευθύνουν και όπου αποδεδειγμένα οι ενδονοσοκομειακές λοιμώξεις θερίζουν!\n6. Οι αδερφές νοσοκόμες στο συγκεκριμένο νοσοκομείο φοράνε μόνο μίνι ποδιές. Έχοντας εισέτι κουμπωμένο, μόνο το πέμπτο κουμπί της μπλούζας τους. Στο ύψος του ομφαλού!\n7. Σε 24ωρη δε βάση, κάνουν πασαρέλα από θαλάμους και εντατικές.\n*****για τη συνέχεια "κλικ" στον σύνδεσμο:\nΑναρτήθηκε από vavel στις 10:03 μ.μ. Δεν υπάρχουν σχόλια:\nΟΛΟΙ ΔΙΚΑΙΟΥΝΤΑΙ ΤΟ ΜΥΘΟ ΤΟΥΣ.\nΤέλος καλοκαιριού. Με την Ελλάδα του θε-Αθήναι, να ανηφορίζει στο έβγα της εποχής, κατά Θεσσαλονίκη μεριά. Για να τρυγήσει και κατά κει τα όψιμα. Με συναισθήματα, απαράλλαχτα με εκείνα της πενθήμερης εκδρομής του Λυκείου. Βγάζοντας εκεί και τον… part time ερωτισμό της. Με τα αισθήματα της “αγάπης” να την πλημμυρίζουν, ακόμα και …εναντίον του πλησίον της συχνά-πυκνά! Στραγγαλίζοντας τις εκδηλώσεις! Με αισθήματα, που τα προγραμματίζει να αρχίζουν και να σταματάνε με… χρονοδιακόπτη αφού… Το θε-Αθήναι ντε! Ερωτισμός, σκέτο… γενόσημο!\n Χωρίς ωστόσο το θε-Αθήναι, να μπει στον κόπο να ρωτήσει και τους ντόπιους περί της αμοιβαιότητας του ερωτισμού, παίρνει των ομματιών του κατά βορρά μεριά! Με τους αυτόχθονες, να πλακώνονται στις ασκήσεις θάρρους για να μην ενδώσουν. Μαθημένα τα βουνά από τα χιόνα αφού. Τα χιόνια όμως να δεις πόσο μαθημένα είναι: Από βουνά!\nΓια τη συνέχεια "κλικ" στον σύνδεσμο: https://www.securnews.gr/gelio-stasio/item/71001-oloi-dikaiountai-to-mytho-tous.html\nΣΥΝΤΑΞΙΟΥΧΟΙ: Κουφάλα νεκροθάφτη δεν θα πεθάνουμε ...


Ενοικιάζεται φωτεινό πλήρως επιπλωμένο studio, σε στυλ σοφίτας, πρόσοψης 37 τ.μ. στην περιοχή "Πυλαία, ΑΝΑΜΕΣΑ ΣΕ ΕΙΣΟΔΟ ΠΕΡΙΦΕΡΕΙΑΚΟΥ - ΠΡΟΦΗΤΗΣ ΗΛΙΑΣ ", στον 3ο όροφο, κατασκευής του 2010 και ΕΚΠΛΗΤΙΚΗ ΘΕΑ ΣΤΗ ΘΑΛΑΣΣΑ ΚΑΙ ΟΛΗ ΤΗΝ ΠΟΛΗ\nΑποτελείται από 1 υπνοδωμάτιο, κουζίνα, μπάνιο, μεγάλη βεράντα και πανεύκολο πάρκινγκ στην περιοχή.\nΔιαθέτει αυτόνομη θέρμανση με ρεύμα και κλιματισμό. Έχει συνθετικά κουφώματα με διπλά τζάμια και δάπεδα από πλακάκι. Στα επιπλέον χαρακτηριστικά του ακινήτου προστίθενται οι ηλεκτρικές συσκευές και οι ντουλάπες.\nΤιμή ενοικίασης: 280€/μήνα. Διαθέσιμο από τις: 18/10/2019.


Ο τρόπος για να μεγαλώνουμε ευτυχισμένα παιδιά σήμερα… – Υγείαν έχετε\nΑρχική > Ο ειδικός σας... > Ο τρόπος για να μεγαλώνουμε ευτυχισμένα παιδιά σήμερα…\nΤης παιδιάτρου νεογνολόγου, Dr.Αναστασίας Καραθανάση\nΑγαπητοί γονείς, υπάρχει μια τραγωδία που συντελείται μέσα στα σπίτια μας, στα δικά μας παιδιά. Σαν παιδίατρος έχω εξετάσει πολλά παιδιά και βλέπω καθημερινά δυστυχισμένα παιδιά. Δυστυχώς οι έρευνες επιβεβαιώνουν ότι τα παιδιά σήμερα δεν είναι ευτυχισμένα. Μιλήστε με δασκάλους και επαγγελματίες που ασχολούνται με παιδιά όλοι θα σας επισημάνουν τα ίδια: 1 στα 5 παιδιά έχουν ψυχολογικά προβλήματα, 43% αύξηση στο σύνδρομο υπερκινητικότητας και έλλειψης προσοχής, 37% αύξηση στην κατάθλιψη κατά την εφηβεία, 200% αύξηση στις αυτοκτονικές τάσεις σε ηλικίες 10 με 14 ετών!\nΠόσες άλλες έρευνες πρέπει να γίνουν για να ταρακουνηθούμε? Πόσα άλλα παιδιά πρέπει να θρηνήσουμε; όχι δεν μιλάμε για τα παιδιά που έχουν κάποια ιδιαιτερότητα, κάποια καθυστέρηση που οι γονείς κάνουν τα πάντα για να προσαρμοστεί στην κοινωνία. Όχι δεν μιλάμε για τα παιδιά αυτά. Όσα διαγνωστικά τεστ και να υπάρξουν το πρόβλημα δεν λύνεται. Όσο και να μας φταίει το εκπαιδευτικό σύστημα το πρόβλημα δεν λύνεται. Όσο και να νομίζουμε ότι έχει το ίδιο το παιδί πρόβλημα, δεν είναι έτσι.\nΗ απάντηση είναι σε εμάς τους ίδιους, τους γονείς μόνο εμείς μπορούμε να αλλάξουμε την πορεία των παιδιών μας και πιστέψτε με, ποτέ δεν είναι αργά. Τώρα είναι η ώρα να βάλουμε νέους στόχους να διαγράψουμε ότι λάθος κάναμε μέχρι τώρα. Το περιβάλλον στο οποίο μεγαλώνουν τα παιδιά μας είμαστε υπεύθυνοι εμείς. Μπορεί σε ανθυγιεινό περιβάλλον να αναπτυχθεί μια υγιής κοινωνία; Δύσκολα. Ευτυχώς ο εγκέφαλος είναι ένα όργανο με ιδιαίτερη προσαρμοστικότητα και ανταποκρίνεται στο περιβάλλον. Άρα πρέπει να αλλάξουμε τα ερεθίσματα του περιβάλλοντος.\nΈτσι, αντί τα παιδιά να μεγαλώνουν με γονείς εξαρτημένους από την ψηφιακή πραγματικότητα θα πρέπει να μπορούν να βρούν συναισθηματικά διαθέσιμους γονείς. Παίξτε, χορέψτε, πέστε στο πάτωμα με τα παιδιά σας. Δείξτε τους την αγάπη σας, χαιδέψτε τα, πάρτε τα αγκαλιά. Ακούστε τί έχουν να σας πουν. Σταματήστε ότι κάνετε, όταν σας μιλούν, όσο σημαντικό και να είναι αυτό. Αν γίνεται, αφήστε τα κινητά σας στην τσάντα σας για να μην σας αποσπούν την προσοχή. Μην αφήνεται την τεχνολογία να σας αντικαταστήσει. Δεν είναι η λύση όταν τα παιδιά βαριούνται. Υπάρχουν τόσα παιχνίδια που μπορείτε να κάνετε μέσα στο σπίτι. Δημιουργείστε ένα περιβάλλον χωρίς κινητά, κονσόλες και ηλεκτρονικά.\nΑντί να είστε χαλαροί και να σας κυβερνούν τα παιδιά σας μάθετε να τους λέτε όχι όταν οι απαιτήσεις τους είναι εξωπραγματικές. Δώστε τους ότι έχουν πραγματικά ανάγκη όχι ότι ζητάνε. Δεν είμαστε φίλοι με τα παιδιά μας είμαστε οι γονείς τους και έχουμε καθήκον να τους παρέχουμε ένα ασφαλές περιβάλλον, πώς; θέτοντας όρια και κανόνες. Δίνοντας τους ευθύνες και όχι όλα έτοιμα. Αφήστε τα να πάρουν πρωτοβουλίες, ας κάνουν κάποιες δουλειές στο σπίτι και ας μην είναι τέλειες. Επιβραβεύστε τους για αυτό θα τους δώσει δύναμη να κάνουν πολλά περισσότερα. Μην τα υπερπροστατεύετε, αφήστε τα να κάνουν λάθη. Αυτά τα μικρολαθάκια, θα τα προετοιμάσουν για τις δυσκολίες της ζωής αργότερα.\nΒγείτε έξω στην φύση. Αφήστε την καθιστική ζωή για αργότερα, είναι έγκλημα σε αυτές τις ηλικίες, βγείτε πάτε στις πλατείες, στα πάρκα, στο βουνό, στην θάλασσα. Μπορείτε να είστε όλη την ημέρα έξω; Χρειάζεται τουλάχιστον μια ώρα την ημέρα. Κάντε ποδηλασία, πάτε για ψάρεμα, κοιτάξτε τον ουρανό, τα πουλιά, τα ζώα. Η επαφή με την φύση ομορφαίνει τα παιδιά μας.\nΑναρωτηθήκατε πόσο υγιεινό είναι το καθημερινό διαιτολόγιο τους; Φροντίστε να μην λείπουν από την διατροφή τους τα λαχανικά, τα φρούτα, το αυγό, το ψάρι, οι ξηροί καρποί, το κρέας, τα δημητριακά, τα γαλακτοκομικά κυρίως το γιαούρτι και το τυρί. Αποφύγετε τις επεξεργασμένες τροφές , πατατάκια, μπισκότα κλπ.\nΑκόμη, κοιμούνται τα παιδιά σας σωστά; ανάλογα με την ηλικία τους χρειάζονται τουλάχιστον 10 ώρες ύπνου καθημερινά. Αν όχι πρέπει να ξεκουράζονται έστω και για λίγο κατά την διάρκεια της ημέρας.\nΤώρα είναι η ώρα για μεγάλες αλλαγές και πιστέψτε με το έχω δει πολλές φορές τα παιδιά μας με πολύ λίγα να γίνονται ευτυχισμένα. Τα αποτελέσματα μπορεί να φανούν μέσα σε λίγες ημέρες.


Η μεγάλη επιτυχία του μοντέλου Alexander Shorokhoff Babylonian I, το οποίο υπήρξε υποψήφιο για το German Design Award 2015, ώθησε τον Alexander Shorokhov να δημιουργήσει τη δεύτερη έκδοση. Η έμπνευση του σχεδιαστή πηγάζει απο την επαφή με την ιστορία της μεγαλύτερης και της πιο ισχυρής πόλης της αρχαιότητας - της Βαβυλώνας. Δεν είναι τυχαίο ότι το όνομα της πόλης μεταφράζεται ως Πύλη του Θεού\nAlexander Shorokhoff Babylonia...\nAS.BYL02 Case back\nΜηχανισμός: Μηχανικος κουρδιστός μηχανισμός, cal. 2609.AS, σκαλισμένος και επικαλυμμένος με ρόδιο στο χέρι, μπλε βίδες, 17 ρουμπίνια, αυτονομία κουρδίσματος περίπου 42 ώρες - Λειτουργίες: Ώρες, λεπτά, δευτερόλεπτα στο κέντρο - Κάσα: Από ατσάλι, αδιάβροχο έως 5 ΑΤΜ (τυχαία επαφή με το νερό) - Διάμετρος: 46,5 χιλ - Πάχος: 11.5 χιλ - Κρύσταλλο: Κρύσταλλο από ζαφείρι με επεξεργασία κατά των αντανακλάσεων, πίσω καπάκι με κρύσταλλο από ζαφείρι - Καντράν: Skeleton καντράν με ορατό τον μηχανισμό, εσωτερική στεφάνη από φυσικό φίλντισι με τα σχέδια του ζωδιακού κύκλου, δεύτερη εσωτερική στεφάνη σκαλισμένη στο χέρι - Δείκτες: Ατσάλινοι σε μπλε χρώμα, ο δείκτης δευτερολέπτων σε λευκό χρώμα - Λουρί: Λουρί από δέρμα στουρθοκάμηλου, σε μαύρο χρώμα, με διακοσμημένο ατσάλινο τοκά - Limitation: 300 τεμάχια\nΤο κουρδιστό ρολόι Alexander Shorokhoff Babylonian II είναι διαθέσιμο με αναδιπλούμενη μπούκλα ασφαλείας με επιπλέον κόστος\nΤο κουρδιστό ρολόι Alexander Shorokhoff Babylonian II παραδίδεται σε μαύρο ξύλινο κουτί\nΗ μεγάλη επιτυχία του μοντέλου Alexander Shorokhoff Babylonian I, το οποίο υπήρξε υποψήφιο για το German Design Award 2015, ώθησε τον Alexander Shorokhov να δημιουργήσει τη δεύτερη έκδοση. Η έμπνευση του σχεδιαστή πηγάζει απο την επαφή με την ιστορία της μεγαλύτερης και της πιο ισχυρής πόλης της αρχαιότητας - της Βαβυλώνας. Δεν είναι τυχαίο ότι το όνομα της πόλης μεταφράζεται ως Πύλη του Θεού.\nΗ ευημερία της Βαβυλώνας προσελκούσε αστρονόμους, επιστήμονες, τεχνίτες και καλλιτέχνες και μετέτρεψε την πόλη σε ένα εξαιρετικά ανεπτυγμένο πολιτιστικό κέντρο. Επιπλέον εκεί ανακαλύφθηκαν οι αστερισμοί, εφευρέθηκαν τα ζώδια και δημιουργήθηκαν τα πρώτα ωροσκόπια. Εκεί βρίσκεται η πολιτιστική γοητεία της Βαβυλώνας.\nΣε μία εξαιρετικά πολύπλοκη διαδικασία, ο μηχανισμού και ο εσωτερικός δακτύλιος του καντράν του Babylonian II Alexander Shorokhoff σκαλίζονται και διακοσμούνται στο χέρι. Ο συνδυασμος της στεφάνης σε σκούρο μπλε φίλντισι και με την εικόνα του ζωδιακού κύκλου πάνω του, με τους μπλε δείκτες και μπλε ενδείξεις ωρών δημιουργεί μία συναρπαστική εικόνα. Στο πίσω μέρος του ρολογιού μπορεί κανείς να απολάυσει τον ζωδιακό κύκλο και τον περίτεχνα σκαλισμένο μηχανισμό. Το ρολόι Alexander Shorokhoff Babylonian II είναι περιορισμένο σε μόλις 300 τεμάχια


Τα 10 καλύτερα ξενοδοχεία κοντά σε: Manten no Yu\nΤα καλύτερα ξενοδοχεία κοντά σε: Manten no Yu, Χιροσίμα\nΞενοδοχεία κοντά σε: Manten no Yu\n7-4-13 Kabe, Asakita-ku, Χιροσίμα 731-0221, Hiroshima Prefecture\nManten no Yu: Διαβάστε κριτικές\n599 από 1.177 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Manten no Yu\n14,2 χλμ. από Manten no Yu\n14,3 χλμ. από Manten no Yu\n14,4 χλμ. από Manten no Yu\n14,5 χλμ. από Manten no Yu\n14,6 χλμ. από Manten no Yu\n14,7 χλμ. από Manten no Yu\n14,8 χλμ. από Manten no Yu\n14,9 χλμ. από Manten no Yu\n1,4 χλμ. από Manten no Yu\n13,9 χλμ. από Manten no Yu\n14,0 χλμ. από Manten no Yu\n14,1 χλμ. από Manten no Yu


Bitter Ends Garden Luncheonette, Πίτσμπεργκ - Κριτικές εστιατορίων - TripAdvisor\nΕστιατόρια σε Μεγάλες παρέες για: Coraopolis\nBitter Ends Garden Luncheonette, Πίτσμπεργκ\nΝο 830 από 1.850 Εστιατόρια - Πίτσμπεργκ\n4613 Liberty Ave, Πίτσμπεργκ, PA 15224-1922\nΠήγα με τον ξάδελφό μου για brunch. Πήραμε σάντουιτς με πολλά μαρούλια "σχεδιαστή" και την κατάλληλη πρωτεΐνη. Το ψωμί ήταν πολύ καλό. Κάθισαμε έξω με θέα στο δρόμο ανάμεσα σε κτίρια ηλικίας άνω των 100 ετών. Μοιραστήκαμε ένα τραπέζι πικνίκ έξω και μιλούσαμε με τους...ξένους και τα σκυλιά τους. Απολαύσαμε το γεύμα. Εκπνούσαμε από τα βάζα και μας προσέφεραν ξαναγέμισμα. Λίγο δαπανηρό για σάντουιτς, αλλά το ψωμί έκανε το νομοσχέδιο αξίζει τον κόπο. . .Περισσότερα\nΜπήκα σε αυτό το μέρος κατά τη διάρκεια μιας έρευνας για τα ντόνατς στο Πίτσμπουργκ και ο άνθρωπος χαίρομαι που έφαγα εδώ. Ο χώρος είναι μικροσκοπικός, αλλά κατάφερα να βγάλω ένα κάθισμα μόνος μου στον πάγκο. Ξεκίνησα με ένα απίστευτο ντόνατς μαϊντανό κολοκύθας που ήταν...σπογγώδες και πλούσιο με γεύση. Το σάντουιτς με αυγά και τυρί σε τοστ με χόρτα ήταν αλμυρό και αυγό και τραγανό. ένα από τα καλύτερα σάντουιτς πρωινού που είχα ποτέ. Πολλές επιλογές χορτοφαγικής brunch εδώ. Όποια και αν είναι η ντόνατ της ημέρας, φροντίστε να το πάρετε.Περισσότερα\nΕκλεκτική ατμόσφαιρα, υγιεινά τρόφιμα και αρτοσκευάσματα,\nΈνα μικρό (9 πινάκων) τοπικό μέρος που αξίζει τον κόπο. Το φαγητό είναι φανταστικό και οι άνθρωποι είναι τόσο ωραίοι. Απασχολημένος τόπος καθώς έχει γίνει ένα μέρος για τους ντόπιους. Πήγα για μεσημεριανό γεύμα για τα γενέθλιά μου και μόνο το επιθυμούσα αυτό ήταν πιο...κοντά σε μένα έτσι θα μπορούσα να πάω πιο συχνά.Περισσότερα\nΛάβετε γρήγορα απαντήσεις από το προσωπικό του Bitter Ends Garden Luncheonette και από προηγούμενους επισκέπτες.\nΔιεύθυνση: 4613 Liberty Ave, Πίτσμπεργκ, PA 15224-1922\nΑριθμός τηλεφώνου: +1 412-450-0229


Πλαστικοί Χειρουργοί Ελλάδα | vrisko.gr (Σελίδα 8 από 10)\n: 382 αποτελέσματα\nΚριμαίας 2 & Λεωφόρος Μεσογείων 125, Αθήνα, 11526, ΑΤΤΙΚΗΣ\nΘωμαΐδης Θεόδωρος Η.\nΠλαστικός Χειρουργός - Συμβεβλημένος με ΕΟΠΥΥ\nSWAN CLINIC (Σερέτης Κωνσταντίνος)\nΤρικούπη Χαριλάου 10, Ιωάννινα, 45333, ΙΩΑΝΝΙΝΩΝ\nΥαλουρονικό, Βοτουλινική τοξίνη, Μεσοθεραπεία, Peeling, Υδροδερμοαπόξεση με διαμάντι, Laser αποτρίχωση, Laser εφαρμογές, Θεραπεία λιπόλυσης, κυτταρίτιδας, σύσφιξης, Κοιλιοπλαστική, Λιποαναρρόφηση, Αυξητική, Μειωτική, Επανορθωτική μαστού, Αφαίρεση όγκων δέρματος, Χαρτογράφηση σπίλων, Παιδοδερματολογία.\nΓαϊτάνης Απόστολος Α.\nΒασιλίσσης Σοφίας 48, Πλησίον Hilton - Στάση Μετρό Μέγαρο Μουσικής, Αθήνα - Ιλίσια, 11528, ΑΤΤΙΚΗΣ\nΜαζιώτης Απόστολος Λ.\nΛεωφόρος Δημάρχου Μεταξά Αγγέλου 4, Γλυφάδα, 16675, ΑΤΤΙΚΗΣ\nΓαβριήλ Ευστράτιος Γ.\nΚασίμης Αλέξανδρος Μ.\nΠανόρμου 119 & Λεωφόρος Κηφισίας, Εντός Πολυιατρείου ΙΑΣΥ, Αθήνα - Αμπελόκηποι, 11524, ΑΤΤΙΚΗΣ\nΒρύζας Τριαντάφυλλος Ι.\nΑισθητική Χειρουργική Μη Επεμβατικές Θεραπείες Χειρουργικές Επεμβάσεις Ενέσιμα Υλικά Επανορθωτική Χειρουργική Χειρουργική Χειρός Νέες Τεχνικές.\nΑναγνωστοπούλου Λαμπρινή Σ.\nΕθνικής Αντιστάσεως 84Α, Χαλάνδρι, 15231, ΑΤΤΙΚΗΣ\nΒλάχος Σπυρίδων Π.\nΛεωφόρος Κηφισίας 224, Χαλάνδρι, 15231, ΑΤΤΙΚΗΣ\nΔεμίρη Ευτέρπη Κ.\nΕθνικής Αντιστάσεως 74 & Αίαντος, Καλαμαριά, 55133, ΘΕΣΣΑΛΟΝΙΚΗΣ\nΔιονυσίου Δημήτριος Δ.\nΒαδαρλή - Μακρυγιαννάκη Γεωργία Α.\n10ο χλμ Θεσσαλονίκης - Θέρμης, Εντός Balkan Center - Κτίριο Δ, Θέρμη, 57001, ΘΕΣΣΑΛΟΝΙΚΗΣ\nΚαλλιώρας Βασίλειος Α.\nΚωλέττη 8, Λάρισα, 41222, ΛΑΡΙΣΑΣ\nAESTHETIC AND ANTI AGEING MEDICINE (Σιαφάκας Κωνσταντίνος Σ.)\nΠλαστική αισθητική και επανορθωτική χειρουργική προσώπου και σώματος, αντιγήρανση, εφαρμογές laser.\nATHENS BEVERLY HILLS PLASTIC SURGERY (Αθανασίου Αθανάσιος Λ.)\nΑισθητική χειρουργική: Αντικείμενο της αισθητικής πλαστικής χειρουργικής αποτελεί η βελτίωση της εμφάνισης του φυσιολογικού σώματος και η ενίσχυση της αυτοπεποίθησης του ατόμου. Η αισθητική χειρουργική προσαρμόζεται στις απαιτήσεις όσων είναι ευαισθητοποιημένοι ως προς τη νεότητα την ομορφιά, εκείνων που ακολουθούν με ενθουσιασμό το πρότυπο της καλής σωματικής κατάστασης της υγιούς όψης. Ιδανικός υποψήφιος για να υποβληθεί σε χειρουργείο αισθητικής πλαστικής χειρουργικής είναι εκείνος που αναγνωρίζει ότι μια συγκεκριμένη περιοχή του σώματός του χρήζει βελτίωσης έχει ισχυρή επιθυμία να προβεί σε μια τέτοια διαδικασία.\nSPILIOPOULOS PLASTIC SURGERY CLINIC (Σπηλιόπουλος Κωνσταντίνος Ν.)\nΚλινική πλαστικής χειρουργικής, υπηρεσίες αισθητικής, κέντρο laser.\nΣτρατηγού Σούτσου Σκαρλάτου 1 & Κύπρου, Εντός του Πολυϊατρείου Animus, Λάρισα, 41222, ΛΑΡΙΣΑΣ\nΥπηρεσίες πλαστικής χειρουργικής, αισθητικές και επανορθωτικές επεμβάσεις, ενέσιμες θεραπείες και laser αποτρίχωσης.\nINTERCONNECT HAIR CENTER - ΚΥΡΙΚΟΥ ΙΩΑΝΝΑ ΚΑΙ ΣΙΑ ΟΕ\nΚέντρο Προσθετικής Μαλλιών\nΑγίου Κωνσταντίνου 11, Γλυφάδα, 16675, ΑΤΤΙΚΗΣ\nΚαποδιστρίου 38, Άργος, 21200, ΑΡΓΟΛΙΔΑΣ


Η ώρα του βασιλιά της πισίνας έφτασε. Ξεκινάει η κολύμβηση με ελληνικές συμμετοχές σε 4 αγωνίσματα – ΠΣΑΤ – Πανελλήνιος Σύνδεσμος Αθλητικού Τύπου\nHome / Slider / Η ώρα του βασιλιά της πισίνας έφτασε. Ξεκινάει η κολύμβηση με ελληνικές συμμετοχές σε 4 αγωνίσματα\nΗ ώρα του βασιλιά της πισίνας έφτασε. Ξεκινάει η κολύμβηση με ελληνικές συμμετοχές σε 4 αγωνίσματα\nEvdokia Lamprou 21/07/2019\tSlider, Ειδήσεις Leave a comment 795 Views\nΠΣΑΤ Αποστολή – Νίκος Γκομώλης. Ο Βασιλιάς του Υγρού στίβου η κολύμβηση κάνει την επιβλητική της εμφάνιση από αύριο Κυριακή και για τις επόμενες 8 μέρες στο 18ο Παγκόσμιο πρωτάθλημα στην Γκουανζού της Νότιας Κορέας.\nΑνάμεσά τους και 7 Έλληνες κολυμβητές και κολυμβήτριες που θα πάρουν μέρος σε 16 αγωνίσματα αρχής γενομένης από το πρωί της Κυριακής όπου θα συμμετάσχουν σε 4 αγωνίσματα τρια ατομικά και ένα ομαδικό, τη σκυταλοδρομία 4Χ100 ελεύθερο των ανδρών το μοναδικό ομαδικό για τα ελληνικά χρώματα. Στόχοι; Επιδόσεις, όρια για Ολυμπιακούς αλλά και μετάλλια.\nΓια την ελληνική κολυμβητική ομάδα και την παρουσία της στο 18ο Παγκόσμιο πρωτάθλημα αναφέρθηκε ο εκ των ομοσπονδιακών προπονητών Άκης Οικονόμου :\n«Φτάσαμε στο μεγαλύτερο στόχο της χρονιάς. Αυτό που θέλω να ευχηθώ για όλους να είναι όσο πιο κοντά στους στόχους τους. Είμαστε καλά προετοιμασμένοι. Θεωρώ ότι έχουμε τις δυνατότητες να πετύχουμε κάποιες καλές επιδόσεις κάποια καλά πλασαρίσματα. Κρατάμε πάντα λίγο χαμηλά τον πήχη , λόγω της δυσκολίας κι επειδή πάντα οι πρώτες μέρες είναι πιο δύσκολες και πιστεύω ότι η προσπάθεια των παιδιών θα είναι η μέγιστη δυνατή. Σίγουρα μέσα στους στόχους μας είναι κάποια όρια για τους Ολυμπιακούς και μέσα απο τους χρόνους θα έρθει και μια καλή κατάταξη».\nΤα προκριματικά θα ξεκινήσουν στις 10 το πρωί τοπική ώρα (04:00 ώρα Ελλάδας) και πρώτος θα αγωνιστεί στα 400μ. ελεύθερο ο Δημήτρης Νέγρης που θα πάρει μέρος στην 3ηαπό τις 5 σειρές του αγωνίσματος με δηλωμένο χρόνο 3.50.97.\nΕπόμενο αγώνισμα με ελληνικό ενδιαφέρον τα προκριματικά των 100μ. πεταλούδας γυναικών που θα πάρει μέρος η Άννα Ντουντουνάκη που θα αγωνιστεί στην 5η από τις 6 σειρές κι έχει δηλωθεί με χρόνο 57.77\nΤελευταία ατομική συμμετοχή για την 1η μέρα των αγώνων κολύμβησης τα προκριματικά των 50μ. πεταλούδας ανδρών εδώ όπου θα πάρει μέρος ο Κριστιάν Γκολομέεβ ο οποίος θα αγωνιστεί στην 8ηαπό τις 10 προκριματικές σειρές με δηλωμένο χρόνο 23.19 . Ο ασημένιος πρωταθλητής Ευρώπης πέρυσι στη Γλασκόβη στα 50μ. ελεύθερο θα πάρει μέρος και στο αγώνισμα που πανηγύρισε την μεγάλη του επιτυχία με στόχο την παρουσία του σε ένα τελικό και την διεκδίκηση μιας θέσης στο βάθρο κάτι που μόνος ένας έχει πετύχει στην ιστορία της ελληνικής κολύμβησης ο Άρης Γρηγοριάδης το 2005 στο Μόντρεαλ όπου κατέκτησε το χρυσό μετάλλιο στα 50μ. ύπτιο.\nΠιο συγκεκριμένα ο Κριστιάν Γκολομέεβ δήλωσε για την παρουσία του στην Γκουανζού «Είχα μια καλή χρονιά χωρίς τραυματισμούς χωρίς αρρώστιες, η προετοιμασία πήγε μια χαρά .Θα προσπαθήσω στα 50μ. πεταλούδα να περάσω σε ένα ημιτελικό γιατί όχι και σε ένα τελικό αλλά και στο 50άρι ελεύθερο θα πιεστώ πιο πολύ απ όλα θα προσπαθήσω για ένα μετάλλιο αν μου βγουν όλα σωστά γιατί το 50άρι ελεύθερο είναι πολύ δύσκολο αγώνισμα και αν βγουν ίσως να μπω μέσα στην πρώτη 3άδα».\nΣτην σκυταλοδρομία που είναι το τελευταίο αγώνισμα των προκριματικών της Κυριακής θα αγωνιστούν οι Κριστιάν Γκολομέεφ, Ανδρέας Βαζαίος, Απόστολος Χρήστου και Γιάννης Γεωργαράκης\nΑνδρέας Βαζαίος(200μ.α, 100 πετ.4Χ100μ. ελ. ): «Είναι μια μεταβατική χρονιά πήγα πολύ καλά στο πανεπιστήμιο στο εξωτερικό είχα κάποια προβλήματα τραυματισμών αλλά τα ξεπέρασα όλα και θέλω να ξανανιώσω γρήγορος. Στόχος μου είναι να πιάσω το όριο για τους Ολυμπιακούς στα 200μ. μικτής ατομικής και να βοηθήσω όσο μπορώ στη σκυταλοδρομία να πάρουμε την πρόκριση να μπούμε στα καλύτερες ομάδες του παγκοσμίου. Δυστυχώς δεν έχουμε την δυνατότητα να έχουμε και τις άλλες σκυτάλες εδώ ώστε να μπορέσουμε να δούμε σε τι θέση είμαστε ενόψει Ολυμπιακής χρονιάς».\nΑπόστολος Χρήστου(50 υπτ., 100 υπτ., 200 υπτ, 4Χ100μ. ελ) : «Για μένα θα είναι το 3οΠαγκόσμιο πρωτάθλημα. Αισθάνομαι έτοιμος και σε καλή κατάσταση, είμαστε ήδη μια εβδομάδα εδώ είμαστε πολύ καλά και πιστεύουμε θα φέρουμε τα καλύτερα αποτελέσματα. Προσωπικά έχω θέσει στόχο να κολυμπήσω πιο γρήγορα από τα ατομικά μου ρεκόρ κι απο εκεί και πέρα κάτι καλύτερο από τη Βουδαπέστη του 2017 ένας τελικός στο καλό μου αγώνισμα τα 100μ. ύπτιο».\nΓιάννης Γεωργαράκης (100μ. ελεύθερο , 4Χ100μ. ελεύθερο): «Είναι η πρώτη φορά που μετέχω σε παγκόσμιο πρωτάθλημα , είμαι σε καλή κατάσταση, νιώθω καλά περιμένω με ανυπομονησία να ξεκινήσουν οι αγώνες».\nΦινάλε με την 6η θέση στο κόμπο για την ομάδα καλλιτεχνικής κολύμβησης\nΜε την κατάκτηση της 6ηςθέσης στον τελικό του Κόμπο στο ελεύθερο πρόγραμμα που είναι ότι καλύτερο έχει να επιδείξει η χώρα μας σε παγκόσμιο πρωτάθλημα στο συγκεκριμένο αγώνισμα ολοκλήρωσε η ελληνική ομάδα της καλλιτεχνικής κολύμβησης τις υποχρεώσεις της στο 18οΠαγκόσμιο πρωτάθλημα της Γκουανζού.\nΤα 10 κορίτσια της εθνικής μας ομάδας μάγεψαν με το πρόγραμμά τους τους 3000 και πλέον θεατές που βρέθηκαν στην πισίνα για το τελευταίο αγώνισμα στο Παγκόσμιο πρωτάθλημα της Νότιας Κορέας κι έδειξαν για μια ακόμη φορά ότι ανήκουν στην ελιτ του αθλήματος.\nΟι κριτές βαθμολόγησαν τις Ελληνίδες αθλήτριες με 87.6000 βαθμούς ενώ την 1ηθέση με 98.0000β. κατέκτησε η Ρωσία , την 2ημε 96.5667 η Κίνα και την 3ημε 94.5333 η Ουκρανία.\nΤην ελληνική ομάδα αποτελούσαν οι Ελένη Φραγκάκη, Δανάη Καριώρη, ¨ολγα Κουργιαντάκη, Ευαγγελία Παπάζογλου, Γεωργία Βασιλοπούλου, Κρυσταλένια Γιαλαμά, Βασιλική Κωφίδη, Αναστασία Κουτσελίνη, Ευαγγελία Πλατανιώτη, Βιολέτα Ζουζούνη.\nPrevious Στις 8 κορυφαίες ομάδες του κόσμου οι γυναίκες 12-8 την Κίνα και τώρα οι ΗΠΑ\nNext Δυο εισιτήρια για Τόκιο με το καλημέρα και δυο ημιτελικοί


Βρετανία: Συγκινητική επανένωση για Χάρι και Ουίλιαμ στα αποκαλυπτήρια αγάλματος της Νταϊάνα - Iliaweb Νέα απο την Ηλεία\nΒρετανία: Συγκινητική επανένωση για Χάρι και Ουίλιαμ στα αποκαλυπτήρια αγάλματος της Νταϊάνα\nΤα δύο αδέρφια συναντήθηκαν στο Παλάτι του Κένσινγκτον, όπου πραγματοποιήθηκε η τελετή για τα αποκαλυπτήρια του αγάλματος – «Ελπίζουμε ότι αυτό το άγαλμα θα αποτελέσει παντοτινό σύμβολο της ζωής και της κληρονομίας που άφησε η μητέρα μας», ανέφεραν σε κοινή ανακοίνωση Ουίλιαμ και Χάρι\nΟ πρίγκιπας Ουίλιαμ και ο πρίγκιπας Χάρι βρέθηκαν ξανά μαζί σε μια επανένωση γεμάτη συγκίνηση για τα αποκαλυπτήρια του αγάλματος στη μνήμη της μητέρας τους πριγκίπισσας Νταϊάνα, σε μια ιδιωτική τελετή, στον «Βυθισμένο Κήπο» του Παλατιού του Κένσινγκτον, στο παλάτι όπου πέρασε τα περισσότερα χρόνια της ζωής της η «θλιμμένη πριγκίπισσα», προτού πεθάνει το 1997.\nΗ τελετή πραγματοποιήθηκε με αφορμή την επέτειο για τα 60α γενέθλια της αδικοχαμένης πριγκίπισσας, ενώ Ουίλιαμ και Χάρι συναντήθηκαν για πρώτη φορά μετά την κηδεία του παππού τους πρίγκιπα Φιλίππου, τον Απρίλιο.\nΗ κατασκευή του αγάλματος της Νταϊάνα ανατέθηκε στον διάσημο γλύπτη Ίαν Ρανκ-Μπρόουντλι, το 2017, που έχει φιλοτεχνήσει την προτομή της βασίλισσας Ελισάβετ η οποία βρίσκεται πάνω σε όλα τα νομίσματα της βρετανικής στερλίνας.\nΣτη διάρκεια της τελετής, Ουίλιαμ και Χάρι ήταν εμφανώς ευδιάθετοι, περπατούσαν με χαμόγελο, ο ένας δίπλα στον άλλον, χαιρετώντας με εγκαρδιότητα τα μέλη της οικογένειας Σπένσερ.\nΟ Χάρι έφυγε 90 λεπτά μετά την έναρξη της τελετής, ενώ έφτασε ένα τέταρτο προτού ξεκινήσει. Στη διάρκεια των αποκαλυπτηρίων, χτυπούσε με ενθουσιασμό παλαμάκια, ενώ μοιράστηκε στιγμές γέλιου με τον θείο του και αδερφό της μητέρας του, Ερλ Σπένσερ.\nΟ Ουίλιαμ, από την πλευρά του, εμφανίστηκε πολύ πιο σοβαρός, ύστερα από 18 μήνες σχέσεων αμηχανίας με τον μικρότερο αδερφό του.\nΚατά τα αποκαλυπτήρια του αγάλματος, οι δούκες των Κέιμπριτζ και Σάσεξ ανέφεραν σε ανακοίνωση που μεταφέρθηκε από το παλάτι του Κένσινγκτον τα εξής:\n«Σήμερα η μητέρα μας θα συμπλήρωνε τα 60 χρόνια. Θυμόμαστε την αγάπη, τον δυναμισμό και τον ισχυρό χαρακτήρα της, στοιχεία που βοήθησαν πολλές ζωές προς το καλύτερο. Κάθημερινά ευχόμαστε να ήταν ακόμη μαζί μας. Ελπίζουμε ότι αυτό το άγαλμα θα αποτελέσει παντοτινό σύμβολο της ζωής και της κληρονομίας που άφησε».\nO πρίγκιπας Χάρι βρίσκεται στο Λονδίνο από την περασμένη Παρασκευή ωστόσο βρισκόταν σε αυτοαπομόνωση στο Frogmore Cottage.\nΑξίζει να σημειωθεί ότι από την εκδήλωση απόντες ήταν ο πρίγκιπας Κάρολος και η Κέιτ Μίντλετον\nΗ Δούκισσα του Κέιμπριτζ και σύζυγος του πρίγκιπα Ουίλιαμ δεν έδωσε το «παρών» στα αποκαλυπτήρια του αγάλματος επικαλούμενη την… πανδημία της νόσου Covid.\nΠηγές του Παλατιού διερωτώνται αν το επιχείρημά της ότι θα πρέπει να είναι μειωμένος ο αριθμός των ατόμων που θα παραστούν στην εκδήλωση, ήταν η κατάλληλη δικαιολογία για να αποφύγει όλο αυτό το δράμα για μια ακόμα φορά.\n«Ο σύζυγός της Ουίλιαμ δεν θέλει η Κέιτ να μπει στο επίκεντρο κριτικής για μια ακόμα φορά. Ο Ουίλιαμ έχει κουραστεί με όλο αυτό το δράμα και αποφάσισαν να επισκεφτούν το άγαλμα ιδιωτικά και οικογενειακά με τα τρία τους παιδιά», όπως επισημαίνει η ίδια πηγή.\nΛόγω των μέτρων κατά της πανδημίας, η λίστα των επισκεπτών για την τελετή είχε μειωθεί αρκετά.\nΩστόσο, σύμφωνα με την εφημερίδα «DailyMail», αναμένεται να γίνει μία νέα εκδήλωση προς τιμήν της Νταϊάνα τον Σεπτέμβριο.\nΚορωνοϊός: Η Όμικρον επιβιώνει για μεγαλύτερο διάστημα σε επιφάνειες και στο δέρμα, σύμφωνα με έρευνα Ιαπώνων επιστημόνων


Το σχολείο της έριδος | Protagon.gr\nΕίναι πιο επικίνδυνη η επιστροφή μιας τάξης στο σχολείο από το άνοιγμα των κομμωτηρίων; Είναι πιο επικίνδυνη από το click inside σε ένα πολυκατάστημα; Προσωπικά, δεν έχω ιδέα. Αλλά, αν δεις τα σχόλια στα κοινωνικά δίκτυα, η πλειοψηφία έχει αποφασίσει: το άνοιγμα αυτό, περισσότερο από οποιοδήποτε άλλο, είναι όλεθρος\nΣε όλη τη διάρκεια της πανδημίας, η συζήτηση για το άνοιγμα των σχολείων φέρνει αντιπαραθέσεις στο ακροατήριο. Και πολύ συχνά, τα σκάγια παίρνουν και αθώους. Θυμάμαι, όταν, μετά τα Χριστούγεννα, άνοιξαν τα Δημοτικά και η προσχολική εκπαίδευση, εξαγριωμένοι γνωστοί και άγνωστοι αναρτούσαν πικρόχολα σχόλια, σε Facebook και Twitter. Τα σχόλιά τους έριχναν δηλητηριώδη βέλη ενοχής στον γονιό που «δεν αντέχει άλλο τα παιδιά στο σπίτι» και θέλει να τα ξεφορτωθεί, εις βάρος της δημόσιας υγείας (λες και η απόφαση βγαίνει από τον γονιό, αλλά τι να πεις τώρα).\nΚάποια από τα σχόλια έριχναν χολή στις μαμάδες –και εκείνοι που τα έκαναν έφταναν στο σημείο να λένε ότι επιτέλους, τώρα που άνοιξαν τα σχολεία, θα μπορούν να πίνουν τους καφέδες τους, ανενόχλητες. «Κρατήστε τα παιδιά σας σπίτι! Κι αν δεν αντέχετε, να μην τα κάνατε!» φώναζε ένας όχλος υστερικών, που μάλλον δεν έχει ιδέα τι σημαίνει να βλέπεις το παιδί σου να μαραζώνει, για να μην πούμε να είσαι γονιός στην πανδημία, να τηλεργάζεσαι με μικρά παιδιά γύρω σου, τα οποία έχουν απεριόριστη ενέργεια, τώρα περισσότερη από ποτέ, αφού οι δραστηριότητές τους έχουν εξαφανιστεί εδώ και μήνες.\nΑυτά γίνονταν σε μια εποχή όπου τα κρούσματα ήταν πολλά, αλλά πολύ λιγότερα από αυτά που μετριούνται τον τελευταίο μήνα. Φαντάζομαι τι θα γινόταν τώρα, αν ανακοίνωναν ότι θα ανοίξουν Δημοτικά και Νηπιαγωγεία. Που λέει ο λόγος, δηλαδή, γιατί ούτε μία στο εκατομμύριο δεν θα έπαιρναν τώρα μια τέτοια απόφαση, με 3.000 και 4.000 κρούσματα κάθε μέρα και το σύστημα υγείας στο κόκκινο. Αποφάσισαν το ελάχιστο που μπορούσαν, να ανοίξουν το Λύκειο.\nΤη Δευτέρα οι μαθητές του Λυκείου θα περάσουν ύστερα από μήνες το κατώφλι της τάξης τους. Θα το περνούν με τη βεβαίωση ανά χείρας, με το αποτέλεσμα που προκύπτει από τα self tests. Δύο την εβδομάδα, περισσότερα ίσως από τα τεστ που θα τους βάλουν οι καθηγητές τους στο μάθημα. Και θα λένε άπειρα αστεία μεταξύ τους για αυτή τη νέα συνθήκη, με την οποία έμελλε να αποχαιρετήσουν το σχολείο. Για το πόσο βαθιά κατάφεραν να χώσουν την μπατονέτα στα ρουθούνια τους, για τη μύτη τους που θα έχει υποστεί κανονική γεώτρηση μέχρι να τελειώσει η χρονιά.\nΦυσικά, το άνοιγμα του Λυκείου έφερε την ίδια γκρίνια, και περισσότερη. Γιατί, τώρα, νιώθουμε όλοι περισσότερο κουρασμένοι και μπερδεμένοι, σε σχέση με δύο μήνες πριν. Τα κοινωνικά δίκτυα, ως ένας υποτυπώδης μετρητής των κοινωνικών συναισθημάτων και ορέξεων, έδειξαν ότι οι περισσότεροι δεν βλέπουν την απόφαση με καλό μάτι. Αλλοι λένε: «Γιατί ανοίγουν τώρα το Λύκειο, δέκα μέρες πριν το Πάσχα; Να πάνε μετά τα παιδιά στα χωριά τους και να κολλήσουν τους παππούδες;». Αλλοι, πάλι, αγωνιούν: «Καλό είναι να κινδυνεύουν να κολλήσουν τίποτα τα παιδιά, λίγο πριν από τις Πανελλαδικές;». Πολλοί στέκονται στον ασαφή ρόλο που παίζουν τα self tests σε αυτή την επιστροφή: «Είναι βέβαιο ότι θα γίνονται σωστά, χωρίς τη βοήθεια ειδικού;».\nΤίποτα δεν είναι βέβαιο και το αισθάνεσαι παντού πια. Κι αυτή η τελική ευθεία, στην οποία βαδίζουμε, μοιάζει ατελείωτη. Σαν ένα λάστιχο που το τεντώνουν και γίνεται όλο και πιο μακρύ. Προχωράμε αποκαμωμένοι και δεν υπάρχουν πολλά για να μας τονώσουν το ηθικό, να μας καθαρίσουν τη θολωμένη σκέψη. Αντίθετα, μας τη θολώνουν περισσότερο. Δεν ξέρουμε πια τι να πιστέψουμε. Λοιμωξιολόγοι διαφωνούν σχετικά με το πώς πρέπει να προχωρήσουμε: οι μεν φωνάζουν «ανοίξτε», οι δε «κλείστε». Οι εμβολιασμοί προχωρούν με αργούς ρυθμούς και πολλές από τις αποφάσεις που λαμβάνονται, αισθάνεσαι ότι αποτελούν κινήσεις ανάγκης. Σίγουρα, δεν έχουν τη δυναμική να σου μεταδώσουν αίσθημα ασφαλείας.\nΔεν θα αντιδράσεις; Ναι, θα το κάνεις. Το δικαιούσαι.\nΑπλώς, να, σαν να αντιδρούμε λίγο παραπάνω όταν πρόκειται για το άνοιγμα του σχολείου. Σαν να μας πειράζει περισσότερο που θα ανοίξει την πόρτα της μια τάξη, παρά οτιδήποτε άλλο. Το άνοιγμα του σχολείου μάς ανοίγει την όρεξη για περισσότερη έριδα και σαματά.\nΣτην τελική, τη Δευτέρα θα φτάσουν στα σχολεία τους τρεις τάξεις, μόνο. Θα μπούνε σε άδεια κτίρια, ίσως χωριστούν και σε μικρότερους αριθμούς στις αίθουσες, ώστε να μην είναι όλα τα παιδιά μαζί, σε έναν χώρο. Θα συναντήσουν τους συμμαθητές τους, θα πάρουν μια τελευταία τζούρα σχολικής ατμόσφαιρας, κάτω από τις μάσκες τους. Και σε δέκα μέρες, θα πούνε «καλό Πάσχα». Μετά, βλέπουμε. Ολα ρευστά είναι, άλλωστε, σε αυτή την ατελείωτη διαδρομή προς το τέλος.\nΕίναι περισσότερο επικίνδυνη η επιστροφή μιας τάξης στο σχολείο από το άνοιγμα των κομμωτηρίων και των νυχάδικων; Είναι περισσότερο επικίνδυνη από το click inside σε ένα πολυκατάστημα; Προσωπικά, δεν έχω ιδέα. Αλλά, αν δεις τα σχόλια στα κοινωνικά δίκτυα, η πλειοψηφία έχει αποφασίσει: το άνοιγμα αυτό, περισσότερο από οποιοδήποτε άλλο, είναι όλεθρος.\nΥΓ. Η συζήτηση που θα έπρεπε να κάνουμε, εκείνη που θα είχε μεγαλύτερη αξία, είναι αν θα προσφέρει κάτι στα παιδιά του Λυκείου αυτό το άνοιγμα λίγο πριν από το Πάσχα και λίγο πριν από το τέλος.


Ξεκίνησαν οι προεγγραφές στο πρόγραμμα "Εξοικονομώ"\nΆΝΟΙΓΜΑ 5 ΜΕΡΕΣ ΝΩΡΙΤΕΡΑ ΓΙΑ ΤΗΝ ΑΠΟΦΥΓΗ ΥΠΕΡΦΟΡΤΩΣΗΣ ΤΟΥ ΣΥΣΤΗΜΑΤΟΣ - ΑΠΟ ΔΕΥΤΕΡΑ ΟΙ ΑΙΤΗΣΕΙΣ\nΔημοσίευση: 11 Ιουλ 2019 22:12\nΑπό χθες το μεσημέρι και πέντε ημέρες νωρίτερα, από την προγραμματισμένη ημερομηνία, δόθηκε η δυνατότητα σε ενδιαφερόμενους να κάνουν εγγραφές για το β΄ κύκλο του "εξοικονομώ" προκειμένου να αποφευχθεί η υπερφόρτωση του πληροφοριακού συστήματος.\nΩστόσο η υποβολή αιτήσεων συμμετοχής στο πρόγραμμα θα ξεκινήσει τμηματικά σε συγκεκριμένες ημερομηνίες ανά ομάδα Περιφερειών. Έτσι από την ερχόμενη Δευτέρα θα καταθέτουν αιτήσεις νοικοκυριά της Θεσσαλίας, Αν. Μακεδονίας και Θράκης, Κ. Μακεδονίας, Ηπείρου και Δ. Ελλάδας. Από τις 18 Ιουλίου ξεκινά η ημερομηνία για Δ. Μακεδονίας, Ιον. Νήσων, Στ. Ελλάδας, Πελοποννήσου, Β. Αιγαίου και Κρήτης. Από 22 Ιουλίου αιτήσεις θα υποβάλλουν τα νοικοκυριά της Αττικής και του Ν.Αιγαίου.\nΣημειώνεται πως εάν κάποιος είχε ήδη εγγραφεί με οποιοδήποτε ρόλο (Ωφελούμενος / Σύμβουλος / Προμηθευτής / Μελετητής / Εκπρόσωπος Πολυκατοικίας) στον α΄κύκλο του προγράμματος, μέχρι τις 17/4/2019 δηλαδή, δεν απαιτείται η εκ νέου εγγραφή στην βάση χρηστών του Β’ Κύκλου. Η διαδικασία εγγραφής του χρήστη στην πλατφόρμα έχει ως εξής:\nΟ ενδιαφερόμενος εισέρχεται στην ιστοσελίδα του προγράμματος, στην ηλεκτρονική διεύθυνση https://exoikonomisi.ypen.gr και αν για παράδειγμα, επιθυμεί να εγγραφεί ως ωφελούμενος, επιλέγει:\nΕίσοδος στο πληροφοριακό σύστημα > Β’ κύκλος – 2019 > Σύνδεση ως Ωφελούμενος. Αμέσως μετά την επιλογή, ζητείται αυθεντικοποίηση στοιχείων μέσω Τaxis. Ο χρήστης εισάγει τους κωδικούς του Taxisnet (Username και Password). Εφόσον βρεθεί ο χρήστης, του ζητείται να εισάγει διεύθυνση έγκυρου email όπου θα του αποσταλεί κωδικός επαλήθευσης. Ο κωδικός αποστέλλεται από το Πληροφοριακό Σύστημα, σε σύντομο χρονικό διάστημα και ανάλογα με το φόρτο του συστήματος και ισχύει για 24 ώρες από τη στιγμή έκδοσής του. Σε περίπτωση που η διεύθυνση email δεν είναι έγκυρη, η αποστολή του κωδικού δεν είναι δυνατή. Ο χρήστης πάντως έχει τη δυνατότητα αλλαγής της διεύθυνσης email και αφού την καταχωρήσει, να ζητήσει την αποστολή νέου κωδικού επαλήθευσης από το Σύστημα.\nΤονίζεται ότι η δυνατότητα εγγραφής χρηστών στον Β’ κύκλο δεν θα έχει ημερομηνία λήξης και πρόκειται για απλή και ολιγόλεπτη διαδικασία, η οποία γίνεται μία φορά και αφορά μόνο στο αρχικό προκαταρκτικό στάδιο πριν από την υποβολή αίτησης. Η έναρξη καταχώρησης και υποβολής αίτησης όπως προαναφέραμε θα αρχίσει στις προκαθορισμένες ημερομηνίες.\nΘυμίζουμε πως στην α’ φάση υλοποίησής του προγράμματος τον Μάρτιο του 2018, χρηματοδοτήθηκαν παρεμβάσεις συνολικού προϋπολογισμού 640 εκατ. ευρώ, εκ των οποίων αναβαθμίστηκαν ενεργειακά περί τις 43.000 κατοικίες. Από αυτές περίπου 2.500 αφορούσαν στη Θεσσαλία. Για να γίνει κατανοητό το μεγάλο ενδιαφέρον που υπάρχει να επισημάνουμε πως στην πρώτη φάση μέσα σε τρείς μέρες όλος ο διαθέσιμος προϋπολογισμός για τη Θεσσαλία ( 19 εκατ. ευρώ) είχε εξαντληθεί! Για τη β’ κύκλο του προγράμματος οι διαθέσιμοι πόροι θα ανέλθουν σε 250 εκατ. ευρώ, με τα οποία θα χρηματοδοτηθούν παρεμβάσεις σε 20.000 με 25.000 κατοικίες. Από τη στιγμή που ο νέος κύκλος θα χρηματοδοτήσει λιγότερες οι ενδιαφερόμενοι θα πρέπει να κινηθούν γρήγορα προκειμένου να συγκεντρώσουν τα στοιχεία που απαιτούνται για την υποβολή της αίτησης.\nΕιδικά οι πολυκατοικίες έχουν δικαίωμα ένταξης στο πρόγραμμα, για τις οποίες θα ισχύει ότι η κάθε μία θα λογίζεται ως μία κατοικία. Μπορούν να συμμετέχουν φυσικά πρόσωπα τα οποία έχουν το δικαίωμα κύριας κυριότητας και πληρούν τα εισοδηματικά κριτήρια. Απαραίτητη προϋπόθεση για την ένταξη στο πρόγραμμα είναι η διενέργεια ενεργειακής επιθεώρησης από ενεργειακό επιθεωρητή, ο οποίος και θα εκδίδει το απαιτούμενο πιστοποιητικό.\nΟΙ ΚΑΤΗΓΟΡΙΕΣ ΠΑΡΕΜΒΑΣΕΩΝ\nΟι παρεμβάσεις που μπορούν να γίνουν από τους ενδιαφερομένους θα αφορούν στην αντικατάσταση κουφωμάτων, στην τοποθέτηση συστημάτων σκίασης και θερμομόνωσης στο κτιριακό κέλυφος, στην αναβάθμιση συστημάτων θέρμανσης / ψύξης και παροχής ζεστού νερού χρήσης. Ο επιλέξιμος προϋπολογισμός παρεμβάσεων ανά αίτηση δεν μπορεί να υπερβαίνει τα 250 ευρώ ανά τμ με μέγιστο κόστος παρεμβάσεων ανά μονοκατοικία ή διαμέρισμα τις 25.000 ευρώ συν ΦΠΑ.\nΤο επιτόκιο της δανειακής σύμβασης ανέρχεται σε 4% και είναι επιδοτούμενο σε ποσοστό 100%. Η τράπεζα δεν επιβαρύνει τους ενδιαφερομένους με κόστος διαχείρισης φακέλου δανείου καθώς για όσους υπαχθούν στο πρόγραμμα καλύπτεται από τους πόρους του.


συναισθήματα Archives - HappyHomeSchooling\nΑπό τότε που πήραμε το βιβλίο, ο Μπράουν έχει γίνει ο αγαπημένος μας ήρωας!Ένας πεσμένος κορμός μέσα στο δάσος γίνεται η αιτία να ξεκινήσει η πιο ωραία ιστορία. Ο Μπράουν…\nContinue ReadingΟ Μπράουν και οι φίλοι του.\nΤο συναισθηματόμετρο του επιθεωρητή Κροκοντίλο. Αναγνωρίζω, μετράω και διαχειρίζομαι τα συναισθήματά μου. Ο επιθεωρητής Κροκοντίλο έκανε μια φοβερή εφεύρεση : το συναισθηματόμετρο! Ένα εργαλείο για να μετράει την ένταση των…\nContinue ReadingΤο συναισθηματόμετρο του επιθεωρητή Κροκοντίλο.\nΈνα κουτί με πεταλούδες - Μια ιστορία για τα συναισθήματα. Ένα βιβλίο της Αμερικανικής Ψυχολογικής Εταιρείας για παιδάκια ηλικίας 3 - 6 ετών. Ήθελα το πρώτο βιβλίο της νέας χρονιάς,…\nContinue ReadingΈνα κουτί με πεταλούδες!


Η «Miss Best Body» έκλεψε την παράσταση!\nΠοια Πάρις Χίλτον θα αναρωτηθεί κανείς αν κάνει προσεκτικά check in στον λογαριασμό της Αναστασίας Τερζή στο Instagram! Bλέπετε, το εκρηκτικό μοντέλο και τραγουδίστρια, η οποία βάζει φωτιά όχι μόνο στους διαγωνισμούς ομορφιάς αλλά και στην πίστα, έχει βαλθεί να ξεπεράσει τη χρυσή κληρονόμο στα… αεροπορικά μίλια, ταξιδεύοντας διαρκώς σε προορισμούς εντός και εκτός Ελλάδας.\nΟ ταξιδιωτικός κατάλογος της Τερζή είναι πραγματικά τέτοιος που θα έκανε ακόμη και τους παρουσιαστές ταξιδιωτικών προορισμών να ζηλέψουν. Ακόμη και όταν πριν από λίγες εβδομάδες έκανε εντυπωσιακή «απόβαση» στον Λίβανο, εκπροσωπώντας επάξια την Ελλάδα στον διεθνή διαγωνισμό Miss World Next Top Model 2021, όπου στέφθηκε «Miss Best Body», η Αναστασία Τερζή δεν έκλεψε την παράσταση μόνο στο stage των καλλιστείων, αλλά και εκτός, μια και το τουρ της όλες τις ημέρες της παραμονής της στη Βηρυτό πριν και μετά τον διαγωνισμό ομορφιάς ήταν εντυπωσιακό, με το instagram-ικό της πορτφόλιο να είναι γεμάτο φωτογραφίες της που κόβουν την ανάσα.\nΑκόμη, όμως, και όταν επέστρεψε στα πάτρια εδάφη με την κορδέλα και το στέμμα, το εντυπωσιακό μοντέλο, το οποίο το Ντουμπάι το έχει για ψωμοτύρι, δεν έκατσε σε… ησυχία και μεταμορφώθηκε η ίδια σε ηφαίστειο στο νησί της Σαντορίνης.\nΜε αέρα super model (οι τίτλοι της, από τον Μiss Grand Greece International έως τον Μiss Fashion Model of the World και τον Μiss International, τα λένε από μόνοι τους) έκανε άνω κάτω την Καλντέρα με τις σέξι εμφανίσεις της.\nΗ συνέχεια, όμως, για το «Terzis travel» ήταν ακόμη πιο εντυπωσιακή με μια στάση στη Σύρο, προτού η Αναστασία μπει στο αεροπλάνο με προορισμό τις κοσμοπολίτικες Κάννες και το Σαν Τροπέ, όπου, σαν μια άλλη σταρ του σινεμά και με χολιγουντιανές εμφανίσεις, περπάτησε στους πιο high δρόμους. Βρέθηκε στα πιο in εστιατόρια, ενημερώνοντας πάντα τους χιλιάδες ακολούθους της για το ταξιδιωτικό της πρόγραμμα.\nΚαι επειδή η ίδια νιώθει σαν ένα μικρό παιδί, με την αθωότητα να την κυριεύει, επισκέφτηκε και την Disneyland, ζώντας το δικό της παραμύθι με τους ήρωες των παιδικών μας χρόνων. Η «ντούρασελ», όμως, Αναστασία δεν έχει σταματημό αυτό το καλοκαίρι, αφού, μετά τη Γαλλία, ξαναμπήκε στο αεροπλάνο με κατεύθυνση την Ιμπιζα, όπου προ πανδημίας το κλάμπινγκ και η διασκέδαση δεν είχαν σταματημό. Ομως, για την ίδια αυτά είναι ψιλά γράμματα. Το «Terzis travel» είναι ακάθεκτο και δεν το σταματά ούτε ο Covid! «Γατάκι», Πάρις Χίλτον!


Πόσο σωματικό λίπος μπορεί να χάσω σε ένα χρόνο - Δωρεάν 7 ημερών χαμηλής περιεκτικότητας σε υδατάνθρακες διατροφή\nΠολλές μελέτες δείχνουν ότι με την δίαιτα χάνετε βάρος και κατά μέσο όρο αφαιρέστε το λίπος 75% και 25% της μυϊκής μάζας. Λοιπόν συνέχισε έτσι επειδή μπορεί απλά να σε βοηθάει να παραμένεις σε καλή φυσική κατάσταση και να χάσεις λίπος.\nΠόσο καίει το κλιματιστικό μια νύχτα σε πραγματικά χρήματα και ψύξη απο τη χρήση του - Duration: 6: 43. Καλησπέρα Μαρία Αν δεν είσαι τουλάχιστον 18 χρόνων θα πρέπει να συμβουλευτείς πρώτα τους γονείς σου και μετά να προχωρήσεις σε αγορά. Η γρήγορη δίαιτα που.\nΕισάγετε μια έγκυρη διεύθυνση e- mail. Δείτε εδώ κάποιους τρόπους ώστε να αδυνατίσετε γρήγορα! Πώς θα χάσω λίπος και όχι μυς; Η Δρ Μαρία Ψωμά μας δίνει τα μικρά μυστικά! Πόσο σωματικό λίπος μπορεί να χάσω σε ένα χρόνο.\nΤο πρόβλημα προκύπτει όταν αυτό επαναλαμβάνεται συχνά. Όλα τα μηνύματα e- mail από το σύστημα θα στέλνονται σε αυτή τη διεύθυνση. Πόσο σωματικό λίπος μπορεί να χάσω σε ένα χρόνο. Είναι φυσιολογικό να πέφτει το σάκχαρο, καθώς περνά η μέρα. Αν αναρωτιέσαι “ πώς να χάσω κιλά” το να κρατάς ένα ημερολόγιο διατροφής – καταγράφοντας ό τι τρως – μπορεί επίσης να σε βοηθήσει να μην ξεφύγεις.\nΑνακαλύψτε πως μπορείτε να χάσετε λίπος από την κοιλιά ( και όχι μόνο) σε 1 ημέρα και να κάνετε υγιεινή. Υιοθέτησε τη δίαιτα εκείνη που θα σε οδηγήσει σε ένα υγιές βάρος και θα σε βοηθήσει να κάψεις λίπος οριστικά. Πολύ πλούσια σε πρωτεΐνη και φυτικές ίνες, τα όσπρια μας βοηθούν να νιώθουμε χορτάτοι για περισσότερο χρόνο και βελτιώνουν τη λειτουργία του μεταβολισμού.\nΣύμφωνα με το, το στρες έχει γίνει γνωστό ότι συμβάλει στο κοιλιακό λίπος και άλλα προβλήματα. Fix it Yourself Greece. Έτσι όσο μειώνεται το σωματικό σου λίπος προσπαθεί να σε προστατέψει με τους εξής τρόπους: Αρχίζεις και πεινάς περισσότερο, κουνιέσαι λιγότερο μέσα στη μέρα ψάχνεις αφορμή για να κάτσεις και να μην στέκεσαι όρθιος. Έρευνες έχουν. Όταν χάνουμε βάρος, δεν χάνουμε το λίπος μόνο.\nΑν συνδυάσεις άπαχη πρωτεΐνη με υγιεινούς σύνθετους υδατάνθρακες υψηλούς σε φυτικές ίνες θα νιώσεις χορτάτη νωρίτερα. Εσείς έχετε προδιαβήτη.\nΤα πολλά « βάλε μου άλλο ένα» μπορεί να οδηγήσουν σε ανεξέλεγκτες καταστάσεις, κάτι το οποίο εάν γίνετε μόνο 1- 2 φορές το χρόνο δεν είναι πρόβλημα. Πάμε για ένα γρήγορο αδυνάτισμα και κορμί. Για να προετοιμάσετε ένα κοκτέιλ, απλά διαλύστε 1– 2 κουταλάκια του μαύρου γάλακτος σε 250 ml γάλακτος ή νερού. 5η ημέρα: 2 στήθη κότας τα οποία έκοψα σε μικρά φιλετάκια και τα μαρινάρισα από βραδύς με τριμμένο στον τρίφτη κρεμμύδι και σκόρδο, φρεσκοτριμμένο μαύρο πιπέρι και λίγο ελαιόλαδο.\nΜπορεί Ισχυρότερο λίπους


Το Mirabeau υποδέχτηκε το καλοκαίρι με ένα υπέροχο live.\nΤο Σάββατο βράδυ το Mirabeau υποδέχτηκε το καλοκαίρι με ένα υπέροχο live.Εκεί που σκάει το κύμα, στο μαγαζί που αποτελεί meeting point του καλοκαιριού, στην παραλία του Αγίου Βασιλείου,ο Σπύρος Νιάχος μας κράτησε συντροφιά με την μοναδική φωνή του, στα πλήκτρα ο Γιάννης Κριβέρης...\nΈνα μοναδικό live,που διασκέδασε τους θαμώνες στο MACON cafe bar bistro.\nΌντως πρόκειται για ένα μοναδικό live που διασκέδασε τους θαμώνες στο MACON cafe bar bistro,το Σάββατο το βράδυ, με πολλούς από αυτούς να στηρίζουν τον ιδιοκτήτη του με τον τρόπο που γνωρίζουν. Ο Σπύρος Νιάχος μαζί με τη Βάσια Πανάρετου μας διασκέδασαν με το πρόγραμμα...\nΠΑΤΡΑ ΕΝΩΜΕΝΗ : Σημαντική συμβολή στην διάσωση της Πλατείας Καλλιπάτειρας\nΗ διάσωση της πλατείας Καλλιπάτειρας στην Αγυιά αποτελεί μια εξέλιξη που μας κάνει όλους ιδιαίτερα χαρούμενους. Τα μεγαλύτερα συγχαρητήρια φυσικά ανήκουν στους κατοίκους της περιοχής για την αγωνιστικότητά τους και για την αγάπη που έδειξαν για να σώσουν την πλατεία. Το ότι εφαρμόζεται ο Νόμος,...\nΠΛΑΖ 2020 :Λάβετε θέσεις Παρασκευή 13 Ιουνίου\nΟ Σπύρος Πανταζόπουλος η μεγάλη λαϊκή φωνή της Πάτρας και όχι μόνο , ξεκινάει τις εμφανίσεις της απο εδώ και στο εξής, με πλούσιο ρεπερτόριο σε παραλιακό μαγαζί της πόλης . Η Μετά κορονοιου εποχή είναι δύσκολη κατάσταση για τις επιχειρήσεις , με...\nΒρέθηκαν 974 αποτελέσματα. Σελίδα 7 από 49


✈ Επιλογές μεταφοράς από το αεροδρόμιο της Μάλτας στη Βαλέτα\nWelcome / Μάλτα / Αεροδρόμιο της Μάλτας στη Βαλέτα\nΕπιλογές μεταφοράς από το Αεροδρόμιο της Μάλτας προς τη Βαλέτα\nΘα βρείτε δύο διαφορετικά μεταφορικά μέσα για να ταξιδέψετε από το Διεθνές Αεροδρόμιο της Μάλτας (MLA) προς το κέντρο της Βαλέτας, το λεωφορείο και το ταξί. Τα ταξί του αεροδρομίου της Μάλτας αποτελούν την πιο άνετη επιλογή για τη μεταφορά σας καθώς το κόστος της συγκεκριμένης μετακίνησης είναι 15€ και η διάρκεια της μόλις 16 λεπτά. Από την άλλη, μπορεί το λεωφορείο X4 να είναι μια σαφώς πιο οικονομική εναλλακτική μιας και το εισιτήριο μονής διαδρομής στοιχίζει 2€, ωστόσο θα χρειαστείτε λίγο περισσότερο χρόνο για να προσεγγίσετε τον προορισμό σας συγκριτικά με το ταξί.\nΗ Welcome Pickups θα σας υποδεχτεί, θα σας καλωσορίσει και θα σας γνωρίσει την πόλη Μάλτα στην ίδια ακριβώς τιμή με ένα κανονικό ταξί. Πατήστε εδώ για να δείτε το ακριβές κόστος.\nΤαξί €15 16min 24/7\nΛεωφορείο €4 20min 05:55–22:35\nΠώς θα πας από το αεροδρόμιο της Μάλτας στη Βαλέτα με ταξί\nΤα ταξί του αεροδρομίου της Μάλτας είναι ο πιο γρήγορος και αποτελεσματικός τρόπος για τη μεταφορά σας από το Διεθνές Αεροδρόμιο της Μάλτας (MLA). Η ταρίφα των ταξί για το ταξίδι από το αεροδρόμιο της Μάλτας προς τη Βαλέτα είναι σταθερή στα 15€ ενώ ανάλογα με την κίνηση στους δρόμους, δε θα χρειαστείτε πάνω από 16 λεπτά για να φτάσετε στο κέντρο της πόλης.\nΚόμιστρο ταξί από το αεροδρόμιο της Μάλτας μέχρι τη Βαλέτα\nΤα ταξί στο Διεθνές Αεροδρόμιο της Μάλτας (MLA) έχουν προκαθορισμένο κόμιστρο για τη μεταφορά στη Βαλέτα. Η συνολική τιμή καθορίζεται στα 15€, ποσό το οποίο, στο τέλος της διαδρομής, καταβάλλεται σε μετρητά στον οδηγό.\nΑΠΟ MLA ΠΡΟΣ ΒΑΛΕΤΑ\nΑΠΟ MLA ΠΡΟΣ SLIEMA\nΑΠΟ MLA ΠΡΟΣ ST. JULIANS\nΑΠΟ MLA ΠΡΟΣ GOZO\nΤα ταξί στο Διεθνές Αεροδρόμιο της Μάλτας (MLA) είναι διαθέσιμα 24/7.\nΤα ταξί είναι διαθέσιμα 24/7, ακριβώς έξω από τον τερματικό σταθμό των αφίξεων του Διεθνούς Αεροδρομίου της Μάλτας. Μπορείτε εύκολα να εντοπίσετε τα επίσημα ταξί του αεροδρομίου καθώς είναι λευκά και έχουν την ασπρόμαυρη ένδειξη ΤΑΞΙ στην οροφή τους.\nΠαρότι το ταξίδι από το Διεθνές Αεροδρόμιο της Μάλτας (MLA) μέχρι τη Βαλέτα είναι αρκετά σύντομο, το μόνο μεταφορικό μέσο το οποίο θα σας αφήσει ακριβώς στην πόρτα του καταλύματος σας είναι τα ταξί του αεροδρομίου της Μάλτας. Σίγουρα μετά από μια μεγάλη πτήση, το τελευταίο πράγμα που μπορεί να θέλετε είναι να κυκλοφορείτε με τα μέσα δημόσιας συγκοινωνίας.\nΤα ταξί στο Διεθνές Αεροδρόμιο της Μάλτας μπορούν να εξυπηρετήσουν μέχρι και 4 επιβάτες με μικρές αποσκευές. Αν λοιπόν ταξιδεύετε με παρέα, το κόστος της μεταφοράς για κάθε άτομο μειώνεται σημαντικά.\nΣτη Μάλτα, δε γνωρίζουν όλοι οι οδηγοί ταξί αγγλικά. Βεβαιωθείτε λοιπόν πως έχετε γραμμένη τη διεύθυνση του καταλύματος σας.\nΠαρότι υπάρχει μια πάγια ταρίφα για τη διαδρομή μέχρι τη Βαλέτα, επιβεβαιώστε την τιμή με τον οδηγό του ταξί σας πριν ξεκινήσετε το ταξίδι σας.\nΤα ταξί στο αεροδρόμιο της Μάλτας δεν επιβάλλουν έξτρα χρεώσεις για τις αποσκευές. Ωστόσο, ενδέχεται ο ανάλογος χώρος στο πίσω μέρος του αυτοκινήτου να είναι περιορισμένος.\nΠώς θα πας από το αεροδρόμιο της Μάλτας στη Βαλέτα με λεωφορείο\nΑν ταξιδεύετε μόνοι ή αν η οικονομική σας δυνατότητα είναι περιορισμένη, το λεωφορείο X4 αποτελεί την καλύτερη επιλογή για τη μεταφορά σας από το Διεθνές Αεροδρόμιο της Μάλτας (MLA) στη Βαλέτα. Τα απλά εισιτήρια μιας διαδρομής στοιχίζουν μόλις 2€ και το ταξίδι μέχρι το κέντρο της πόλης διαρκεί 20 λεπτά.\nΠόσο κοστίζει το λεωφορείο από το αεροδρόμιο της Μάλτας για τη Βαλέτα;\nΤο λεωφορείο X4 που ενώνει το Διεθνές Αεροδρόμιο της Μάλτας (MLA) με τη Βαλέτα κοστίζει 2€ από τα μέσα Ιουνίου έως και τα μέσα Οκτωβρίου και 1.50€ την υπόλοιπη διάρκεια του χρόνου. Μπορείτε να αγοράσετε τα εισιτήρια σας απευθείας από τον οδηγό μέσα στο λεωφορείο.\nΟ χρόνος αναμονής φτάνει μέχρι και τα 30 λεπτά\nΤο λεωφορείο X4 είναι διαθέσιμο από τις 05:55 έως τις 22:35.\nΟ Τερματικός Σταθμός των Λεωφορείων στο Αεροδρόμιο της Μάλτας βρίσκεται ακριβώς έξω από σταθμό των αφίξεων. Το χρώμα του λεωφορείου X4 είναι πάντα είτε λευκό και πρασινοκίτρινο είτε λευκό και γαλάζιο.\nΑν και το λεωφορείο X4 αποτελεί την πιο οικονομική επιλογή μεταφοράς, δεν αποτελεί σίγουρα και την πιο βολική. Οι πολλαπλές στάσεις που πραγματοποιεί το λεωφορείο κατά τη διάρκεια της διαδρομής κάνουν το ταξίδι αρκετά κουραστικό ενώ όταν φτάσετε στο κέντρο της Βαλέτας, ενδέχεται να χρειαστεί να χρησιμοποιήσετε και κάποιο άλλο μεταφορικό μέσο προκειμένου να φτάσετε στον τελικό προορισμό σας.\nΔρομολόγια και Πρόγραμμα Λεωφορείου X4\nΤο λεωφορείο X4 θα σας αφήσει στη στάση 18 της Βαλέτας κι όχι σε κάποιο σταθμό λεωφορείων. Έτσι, θα χρειαστεί να περπατήσετε μέχρι κάποια άλλη στάση λεωφορείων για να φτάσετε τελικά στο ξενοδοχείο σας ή να βρείτε κάποιο ταξί στο δρόμο.\nΔεν υπάρχει χώρος αποσκευών στο κάτω μέρος του λεωφορείου. Έτσι, αν έχετε μαζί σας μεγάλες αποσκευές, καλό θα ήταν να σκεφτείτε να χρησιμοποιήσετε κάποιο άλλο μεταφορικό μέσο.\nΟ οδηγός του λεωφορείου δέχεται πληρωμές μόνο σε μετρητά. Σιγουρευτείτε λοιπόν πως έχετε ψιλά μαζί σας.\nΗ τιμή των εισιτηρίων πέφτει στο 1.50€ κατά τη διάρκεια της χαμηλής τουριστικής περιόδου.\nΑν ψάχνετε για την ασφάλεια και την ηρεμία που συνεπάγεται το να σας περιμένει κάποιος στο αεροδρόμιο, τότε δεν έχετε παρά να επιλέξετε τη Welcome Pickups! Αμέσως μόλις προσγειωθείτε, ο οδηγός σας θα βρίσκεται εκεί για να σας υποδεχτεί. Θα σας περιμένει υπομονετικά στην έξοδο της πύλη σας, κρατώντας μια ταμπέλα με το όνομά σας. Στη συνέχεια, θα αναλάβει τις αποσκευές σας και θα σας κατευθύνει στο όχημα της επιλογής σας ενώ στη διάρκεια της διαδρομής, θα σας δώσει όλες τις απαραίτητες πληροφορίες και συμβουλές για το πώς να αξιοποιήσετε στο έπακρο τη διαμονή σας στην πόλη Μάλτα. Για το σκοπό ακριβώς αυτό, οι οδηγοί μας είναι επιλεγμένοι με ιδιαίτερη προσοχή και φροντίζουμε να γνωρίζουν άπταιστα αγγλικά. Έτσι, δεν υπάρχει κανένας λόγος ανησυχίας για τυχόν προβλήματα στη μεταξύ σας συνεννόηση, όπως ενδέχεται να προκύψουν με τους οδηγούς της περιοχής. Εσείς, λοιπόν, απλά χαλαρώστε κι απολαύστε τη διαδρομή!\nΠόσο απέχει το αεροδρόμιο της Μάλτας από τη Βαλέτα;\nΗ Βαλέτα βρίσκεται μόλις 9.5 χλμ μακριά από το Διεθνές Αεροδρόμιο της Μάλτας (MLA). Θα χρειαστείτε περίπου 16 λεπτά με το ταξί και 20 με το λεωφορείο X4 για να φτάσετε στο κέντρο της Βαλέτας.\nΈχει η Μάλτα κάποιο Διεθνές αεροδρόμιο;\nΒέβαια. Το Διεθνές Αεροδρόμιο της Μάλτας (MLA) βρίσκεται 9.5 χλμ νοτιοδυτικά από την πρωτεύουσα, τη Βαλέτα. Το αεροδρόμιο MLA αποτελεί τον μοναδικό αερολιμένα της χώρας και εξυπηρετεί όλα τα νησιά της Μάλτας. Για να πάτε από το Διεθνές αεροδρόμιο στη Βαλέτα, μπορείτε να χρησιμοποιήσετε ταξί ή λεωφορείο.\nΠόσο κοστίζει το ταξί από το Αεροδρόμιο της Μάλτας για τη Βαλέτα;\nΤα ταξί στο Διεθνές Αεροδρόμιο της Μάλτας έχουν προκαθορισμένη ταρίφα στα 15€ για τη μεταφορά στο κέντρο της Βαλέτας. Το ταξίδι διαρκεί περίπου 16 λεπτά με ομαλές συνθήκες κίνησης.\nΟ καλύτερος τρόπος για να φτάσετε στον προορισμό: Μάλτα\nΕπιλογές μεταφοράς: Μάλτα\nΤαξί αεροδρομίου Μάλτας | Κάντε κράτηση Online


Αυτόνομη Πρωτοβουλία Νάξου: Κείμενο για τα γεγονότα της 12ης Φλεβάρη από την Ανοιχτή Συνέλευση κατοίκων Αγίας Παρασκευής,\nΚείμενο για τα γεγονότα της 12ης Φλεβάρη από την Ανοιχτή Συνέλευση κατοίκων Αγίας Παρασκευής,\nγια την ψήφιση της νέας δανειακής σύμβασης και του δεύτερου μνημονίου\nγια τη διαπόμπευση και προφυλάκιση του φίλου, γείτονα, συναγωνιστή και συντρόφου Παναγιώτη Κ.\nγια την κρατική τρομοκρατία και την καταστολή\nγι’ αυτό το σύστημα που λεηλατεί τις ζωές μας και γι’ αυτούς που το υπερασπίζονται\nΟι διαδηλωτές διαπομπεύονταιι δημόσια και τα πρόσωπα τους παίζουν σε όλα τα blogs και ρουφιανοsite μεγαλοδημοσιογράφων ή μη καθώς και στο κεντρικό δελτίο ειδήσεων του Alpha, πριν ακόμα διεξαχθεί δίκη. Με άλλα λόγια κρίνονται εκ προοιμίου ένοχοι, για το γεγονός ότι είχαν αξιοπρέπεια και διαδήλωσαν ενάντια στα μέτρα υποδούλωσης. Η ένωση φωτορεπόρτερ Ελλάδας βγάζει καταγγελία για την κίνηση της αστυνομίας και πολλά blog κατεβάζουν τις φωτογραφίες μετά τη κοινωνική κατακραυγή.\nΛίγη ώρα μετά τη δημοσίευση των φωτογραφιών, νέες κατηγορίες προστίθενται στους 4 από αυτούς, και οι ανακριτής και εισαγγελέας τους κρίνουν προφυλακιστέους. Πρόκειται για άλλη μια κραυγαλέα εκδήλωση της ενιαίας γραμμής πολιτικής εξουσίας- αστυνομίας- ΜΜΕ -δικαστικών, σε ένα ντελίριο που θα ζήλευε κάθε χούντα. Οι διαδηλωτές προφυλακίζονται όχι βάση στοιχείων αλλά για παραδειγματισμό!\nΟ Παναγιώτης Κ. είναι ένας τυχαίος συλληφθέντας, θα μπορούσε να είναι οποιοσδήποτε από εμάς, οποιοσδήποτε διαδηλώνει κι αντιστέκεται. Θα μπορούσε να είναι ο γείτονας μας, ο αδελφός μας, οι γονείς μας, ο συνάδελφος στη δουλειά, ο συμφοιτητής μας. Προφυλακίστηκε μαζί με τους υπόλοιπους παραδειγματικά και για εκφοβισμό και για να διασφαλιστεί ότι δεν θα υπάρξει ξανά μια Κυριακή 12 Φλεβάρη. Αυτό θα συμβαίνει και με το πλέον επίσημο τρόπο καθώς η κυβέρνηση ανακοίνωσε ότι σχεδιάζει να παρέμβει νομοθετικά στον τρόπο με τον οποίο διεξάγονται οι πορείες σε μεγάλες πόλεις.\nΑναρτήθηκε από Αυτόνομη Πρωτοβουλία Νάξου στις 12:04 π.μ.


Η ζωή είναι ελέφαντας… μέχρι να γίνει χρυσόψαρο! – lefos.gr\nΗ ζωή είναι ελέφαντας… μέχρι να γίνει χρυσόψαρο!\nlefos March 7, 2020 Everyday Life 0 Comments\nΠάει καιρός απο τότε που έγραψα τελευταία φορά. Είναι πολύ εύκολο τελικά να αλλάξει η ζωή σε μερικές στιγμές αν όχι σε μια. Τί έμαθα λοιπόν απο το 2017 μέχρι και σήμερα που γράφω εκ νέου;\nΗ ζωή είναι η μνήμη μας. Σε όλους η μνήμη more or less είναι σαν του ελέφαντα, μέχρι που σε κάποιους θα γίνει σαν του χρυσόψαρου. Ευτυχία; δυστυχία; και για ποιόν;\nΟ καρκίνος όπως λίγο πολύ όλοι ξέρουμε, δυστυχώς δεν είναι μόνο ζώδιο. Ελπιζουμε και ευχόμαστε βέβαια κάποια στιγμή να γίνει μόνο αυτό.\nΤο alzheimer πάλι δεν είναι μόνο η φράση που λέμε στον εαυτό μας όταν ξεχάσαμε να πάρουμε απορρυπαντικό απο την λίστα του σούπερ μάρκετ. Είναι όμως όταν πάμε 20 φορές στο σουπερ μαρκετ και παίρνουμε ένα απορρυπαντικό κάθε φορά γιατί την προηγούμενη νομίζουμε οτι το ξεχάσαμε.\nΔεν είναι απλά η δικαιολογία μας όταν βλέπουμε ένα πρόσωπο που γνωρίσαμε σε κάποια συνάντηση πριν κάποιο καιρό και απλά δεν θυμόμαστε είτε το όνομα γιατι δεν δώσαμε την απαραίτητη σημασία, είτε δεν θυμόμαστε την εκδήλωση γιατί απλά είμαστε πολυάσχολοι. Είναι όμως αυτό που βλέπουμε το παιδί μας και το ρωτάμε μετά απο 20-30+ χρόνια, που έχουμε γνωριστεί ή αν μας ρωτήσουν δεν ξέρουμε ακριβώς ποια είναι η σχέση που μας ενώνει.\nΔεν είναι οι πατάτες τηγανητές που ξεχάσαμε να βάλουμε στην παραγγελία με τα σουβλάκια απο το ίντερνετς και το θυμηθήκαμε όταν το παιδί είχε φύγει. Είναι όταν βάλουμε το τηγάνι στην φωτιά (αν το βρουμε) και κάπου εκεί το κοιτάμε περιμένοντας να γίνει κάτι μόνο του αφού δεν ξέρουμε πως να φτιάξουμε πατάτες τηγανητές πια και ας φτιάχναμε κάποτε γλυκά, φαγητά μεγαλύτερης πολυπλοκότητας ή είναι ακόμα και οταν νομίζουμε ότι φάγαμε τηγανητές πατάτες και ας είμαστε νηστικοί κάποιες μέρες.\nΔεν είναι όταν ξεχνάμε να στρίψουμε στο στενάκι που είχαμε μαρκάρει για να αποφύγουμε την κίνηση και να πάμε πιο γρήγορα στον προορισμό μας. Είναι όταν βγαίνουμε να πάμε στον προορισμό μας αλλά δεν ξέρουμε ποιός είναι αυτός και απλά συνεχίζουμε και αν είμαστε τυχεροί κάποιος θα μας φέρει πίσω ή θα μας βρει η αστυνομία και θα ψάξει απο που ήρθαμε.\nΔεν είναι η δικαιολογία όταν ξεχάσαμε κάποια γιορτή ή κάποια επέτειο. Είναι οταν δεν ξέρουμε πλέον τι είναι η μ. Παρασκευή, τι είναι 25 δεκεμβρίου, πότε εχουμε γενέθλια.\nΔεν είναι οταν χάσουμε τις μέρες απο την πολλή δουλειά στο γραφείο. Είναι όταν χάσουμε τις μέρες, τους μήνες, τα χρόνια.\nΔεν είναι όταν θα ξανακαλέσουμε κάποιον με το που κλείσαμε το τηλ μαζί του, να του πουμε όπως θα έρχεσαι φέρε και ψωμί. Είναι να τον καλέσουμε 17 φορές σε 5 λεπτά να του πούμε το ίδιο πράγμα γιατί είναι σαν να μην τον καλέσαμε ποτέ.\nΔεν που πνιγήκαμε την ώρα που τρωγαμε βιαστικοί αλλά δεν γνωρίζουμε πια πως καταπίνουμε την τροφή.\nΕίναι μια παράλληλη πραγματικότητα στην δική μας που όμως για αυτόν που την ζεί είναι η κύρια πραγματικότητα και δεν επιδέχεται αμφισβήτησης.\nΓιαυτό λοιπόν αν έχετε χρόνο, δείτε και στηρίξτε αυτη την προσπάθεια ευαισθητοποίησης του κόσμου μέσω αυτής της ταινίας που εγινε με εθελοντές. Σίγουρα κανείς δεν θα βγεί απο την αίθουσα πιο ανάλαφρος αλλά ίσως για μια στιγμή νιώσετε το 1/1000 απο την καθημερινότητα ενός φροντιστή που βλέπει σιγά σιγά τον άνθρωπο του να διαγράφεται απο την ζωή και να ξαναγίνεται παιδί χάνοντας τις αναμνήσεις του, μωρό χάνοντας τις γνώσεις του, έως ότου φτάσει η στιγμή για την αιωνιότητα. Μια δύσκολη, μακρά, αντίστροφη διαδικασία.\nTagged alzheimer, endalz, άκτιος, μνήμη, φροντιστής\nPrevious Previous post: ΜΠΥΡΑ, η Ελληνική! (και λοιπά ανθρακούχα)\nNext Next post: Σώμα μου φτιαγμένο απο (ψυχρό) πηλό…


Μασητικό-Κρίκος Οδοντοφυίας Nibbling Stellar Nat. Wood Soft Blue (BR74232) | Meli Melo eShop\nΑναγνωριστικό BR7423200. Διαθεσιμότητα Σε απόθεμα Μέγεθος: Μ/Δ Βάρος: 200 g Categories: ΒΡΕΦΙΚΑ, ΚΡΙΚΟΙ ΟΔΟΝΤΟΦΥΙΑΣ, ΠΑΙΧΝΙΔΙΑ.\nΔώστε πρώτος μία αξιολόγηση “Μασητικό-Κρίκος Οδοντοφυίας Nibbling Stellar Nat. Wood Soft Blue (BR74232)” Ακύρωση απάντησης


Δείκτης επίδειξης Coveyer LCD ελεγκτών κλίμακας ζωνών βαθμολόγησης έκτασης και ταχύτητας\nΔείκτης επίδειξης Coveyer LCD ζωνών βαθμολόγησης έκτασης και ταχύτητας με το βαθμό 0,5 RS232 και ακρίβειας\nCOM1: Προαιρετικό RS232/RS485/RS422/Profibus-DP/Ethernet.\nΣυνδέστε την ΕΠΙ οικοδεσποτών, μακρινή επίδειξη, ενότητα Printer&Wireless.\nΜέγεθος περιλήψεων [W×H×D]: 164 × 86 × 193 χιλ.\nΑποκόπτω επιτροπή μέγεθος [W×H]: 153 × 77 χιλ.\nΒαθμός ακρίβειας: 0,5.\nΑκρίβεια του ελέγχου ροής: 0.5%~1.0%.\nIk ben geïnteresseerd Δείκτης επίδειξης Coveyer LCD ελεγκτών κλίμακας ζωνών βαθμολόγησης έκτασης και ταχύτητας θα μπορούσατε να μου στείλετε περισσότερες λεπτομέρειες όπως τύπος, μέγεθος, ποσότητα, υλικό κ.λπ.


You are here: Home / ΕΛΛΗΝΙΚΑ / Κ.Νοτοπούλου: Έρμαιο της επικοινωνιακής πολιτικής της κυβέρνησης το άνοιγμα του Τουρισμού\nΌταν ο Yπουργός Aνάπτυξης μιλάει για ταξιδιώτες δύο ταχυτήτων, τουρίστες «εξωτερικού» και «εσωτερικού»,\nΌταν κυβερνητικοί βουλευτές δηλώνουν ότι είναι «άλλο οι τουρίστες» και στο όνομα των εσόδων πρέπει να αντιμετωπίζονται «διαφορετικά»,\nΗ Ελληνική Κυβέρνηση, για άλλη μια φορά, αφήνει τον τουρισμό στον αυτόματο πιλότο, έρμαιο της επικοινωνιακής πολιτικής της, τονίζει σε δήλωσή της η Τομεάρχης Τουρισμού του ΣΥΡΙΖΑ Κατερίνα Νοτοπούλου. Αναλυτικά η δήλωση της κυρίας Νοτοπούλου:\n“Όταν η χώρα βρίσκεται στο κόκκινο,\nΌταν το άνοιγμα γίνεται χωρίς σχέδιο,\nαντιλαμβανόμαστε όλοι γιατί η New York Times αναρωτιέται γιατί «η Ελλάδα τζογαρει με τον τουρισμό».\nΤην ίδια στιγμή γείτονες χώρες, όπως η Ιταλία, σχεδιάζουν προσεκτικά το άνοιγμα με μοναδικό γνώμονα την υγειονομικά ασφαλή επανέναρξη της τουριστικής δραστηριότητας, εξασφαλίζοντας ισότιμη μετακίνηση για όλους τις ταξιδιώτες.\nΗ Ελληνική Κυβέρνηση, για άλλη μια φορά, αφήνει τον τουρισμό στον αυτόματο πιλότο, έρμαιο της επικοινωνιακής πολιτικής της.\nΧρειαζόμαστε όμως όσο ποτέ, ένα συντεταγμένο σχέδιο και συγκεκριμένα άμεσα μέτρα για την ασφαλή και βιώσιμη επανεκκίνηση του τουρισμού.\nΤο άνοιγμα πρέπει να πετύχει”.


Μία Παραβολή | On the way to Ithaca\nFriday, 26 December 2014 by Evan T\nΨάχνοντας γύρω μου είδα έναν κύριο ντυμένο με ένα όμορφο μαύρο φόρεμα να μου χαμογελάει και να απλώνει προς το μέρος μου το χέρι του με μεγάλη εγκαρδιότητα. Πρέπει να είχε αντιληφθεί ότι ήμουν ξένος και επιθυμούσε να μου προσφέρει τη φιλοξενία του. Αποδέχτηκα με ευγνωμοσύνη. Έπιασα το χέρι του και έσφιξε το δικό μου. Για μια στιγμή κοιταχθήκαμε σιωπηλά στα μάτια. Αντιλήφθηκε την αμηχανία που μου είχαν προκαλέσει όλα αυτά τα καινούρια σε μένα πράγματα και προσφέρθηκε να με διαφωτίσει. Μου εξήγησε τις κωδωνοκρουσίες και τον λόγο για τον οποίο όλο αυτό το πλήθος είχε ξεχυθεί στους δρόμους. Ήταν Κυριακή —Κυριακή πριν από τα Χριστούγεννα— και οι άνθρωποι πήγαιναν στον “οίκο του Θεού”.\nΕκείνη τη στιγμή σταθήκαμε στην είσοδο ενός μεγάλου οικοδομήματος, το οποίο ο οδηγός μου είπε ήταν “ο οίκος του θεού”. Όταν μπήκαμε είδα αναρίθμητα κεράκια να τρεμοπαίζουν σε όλο το ευρύχωρο εσωτερικό. Τριγύρω μου υπήρχαν ακόμα εικόνες, βωμοί και ζωγραφιές. Η ατμόσφαιρα ήταν βαριά από το θυμίαμα. Μερικοί άνδρες με πανέμορφα άμφια κινούνταν πέρα δώθε, προσκυνούσαν και γονάτιζαν μπροστά σε κεριά και εικόνες. Το κοινό ήταν γονατισμένο και περιβαλλόταν από μία σιωπή τόσο ιεροπρεπή, που προκαλούσε δέος. Καθώς παρατήρησε την αδημονία μου να κατανοήσω τι συνέβαινε, ο οδηγός μου με πήρε παράμερα και μου ψιθύρισε ότι οι άνθρωποι γιόρταζαν την επέτειο της γέννησης του όμορφου Σωτήρα τους, του Ιησού, του Υιού του Θεού.\n«Και αν η πίστη ότι ο Ιησούς είναι θεός τον καθιστά θεό, γιατί δεν καθιστά και τον Απόλλωνα θεό η πίστη ότι είναι θεός; Αν η λατρεία του Ιησού, τον οποίο κανείς δεν έχει δει, ακούσει ή αγγίξει τα τελευταία δύο χιλιάδες χρόνια, αν η οικοδόμηση ναών προς τιμή του, αν το θυμίαμα που καίγεται στους βωμούς του, το προσκύνημα της άγιας τράπεζας και το να αποκαλείται “θεός” δεν είναι ειδωλολατρία, τότε δεν είναι ειδωλολατρία ούτε το άναμμα φωτιάς στους φωτεινούς βωμούς του Έλληνα Απόλλωνα, του θεού της αυγής, του δάσκαλου της μαγεμένης λύρας, του τοξοβόλου με τα πύρινα βέλη! Δεν αρνούμαι», είπα, «ότι ο Ιησούς έζησε κάποτε. Ίσως ήταν ζωντανός πριν από δύο χιλιάδες χρόνια αλλά αν κανείς δεν τον έχει ακούσει από τότε, αν του συνέβη το ίδιο πράγμα που συνέβη στους συγχρόνους —αν, δηλαδή, είναι νεκρός— τότε λατρεύετε έναν νεκρό και αυτό καθιστά τη θρησκεία σας ειδωλολατρική και με τη βούλα.»\nPosted in Απολογητική, Δωδεκαθεϊσμός, Κριτική, Λογική, Χριστιανισμός | Tagged παραβολή, Απόλλωνας, Mangasar Magurditch Mangasarian | 5 Comments\non Friday, 6 February 2015 at 20:06 | Reply Dimitrios Dimitriou\n¨Ολοι εσείς που λέτε οτι είσαστε άθεοι ,ορθότερα θα ήταν να λέτε οτι δεν έχουμε Θεό! Απλά δεν γνωρίζετε τίποτα , δεν έχετε γνώση αληθινή αλλά\nπαραμορφωμένη γνώση που σας οδηγεί στα χειρότερα.Η πίστη στον Θεό προυποθέτει αληθινή γνώση ,δεν είναι καθόλου εύκολη υπόθεση . Εσείς διαλέξατε την εύκολη οδό της άρνησης βασιζόμενοι στον εγωισμό σας.\nΗ πίστη είναι δώρον Θεού σε κάθε άνθρωπο της καλής προαίρεσης ,της καλής διάθεσης. Δεν είναι αυθαίρετο απόκτημα ή κατόρθωμα οποιουδήποτε ανθρώπου που άγεται και φέρεται απο τον εγωισμό του. Ο εγωιστής δεν γνωρίζει ούτε τον εαυτό του,και επομένως δεν μπορεί να δεχτεί τον Θεό!\n” Η Αυτογνωσία οδηγεί στην Θεογνωσία” !!!Ο νοών νοείτω! Μόνο υγιής νούς δέχεται τον Θεό ,ενώ ο άρρωστος νούς δεν μπορεί!\non Friday, 6 February 2015 at 21:23 | Reply Evan T\nΣυγκλονιστικό κείμενο. Τώρα κάνε έναν κόπο κι όπου γράφεις “Θεός”, γράψε “Αλλάχ” και φαντάσου ότι σου λέει τα ίδια ένας Μουσουλμάνος. Θα σε έπειθε; Δεν νομίζω. Κάποια στιγμή θα πρέπει να κάνεις τον κόπο να βρεις καλύτερα επιχειρήματα. Αυτά είναι αρκετά τετριμμένα. (Αυτό ήταν και το νόημα του κειμένου στο οποίο απάντησες, άλλωστε).\nΕπιπλέον, αυτό το περί “εύκολης οδού της άρνησης” έχει καταντήσει αηδία. Το να θεωρεί κάποιος ότι είναι εύκολο να είναι άθεος σε μια αποπνικτικά χριστιανική χώρα είναι τουλάχιστον βαυκαλιστική εθελοτυφλία. Όπως και το να νομίζει ότι είναι εύκολο το να ψάχνεις απαντήσεις σε ερωτήματα που οι περισσότεροι τα έχουν έτοιμα κονσέρβα.\non Saturday, 7 February 2015 at 17:37 | Reply Dimitrios Dimitriou\nΒλέπω οτι δεν έχετε την παραμικρή γνώση ιστορίας των θρησκευμάτων ! Αρέσκεσθαι μόνο να σερβίρετε στον κόσμο τις αβάσιμες αθειστικές σας ιδεολογίες .Δεν σας έγραψα για τον αλλάχ που είναι κατασκεύασμα ανθρώ-\nπων, αλλά για τον Αληθινό Θεό που είναι ο Δημιουργός του παντός . Είτε δεν\nπιστεύετε ,είτε πιστεύετε υπάρχει ! Είναι δικαίωμά σας να είστε άθεοι !\nΔεν διαφέρετε απο τον τυφλό που δεν έχει το φώς του και λέει οτι δεν υπάρχει\nφώς ,ενώ το φώς υπάρχει και είναι διάχυτο παντού.¨Οταν κάτι δεν το έχεις εσύ\nκαι δεν το γνωρίζεις εσύ ,δεν σημαίνει οτι δεν υπάρχει κι οτι δεν το εχει κανείς .\nΠοιός σου έδωσε την άδεια να διακηρύττεις ,οτι την δική σου αρρώστια την έχουν όλοι ? Οτι όλοι έχουν την δική πλάνη?Ένα πράγμα ειναι σίγουρο ,ότι όλοι εσείς πάσχετε απο την αξιολογική τύφλωση και ειστε άφρονες. Γι’εσάς λέει ξέκαθαρα ο Ψαλμός ,”είπε άφρων εν τη καρδία αυτού ούκ έστι Θεός”.\non Saturday, 7 February 2015 at 18:18 | Reply Evan T\nΑν η χριστιανική ιδεολογία σε καλύπτει, με γεια σου με χαρά σου. Επέτρεψε μου εγώ να έχω πιο απαιτητικά κριτήρια για το αν θα δεχθώ κάτι ως αληθινό. Αυτά που έχω δει, διαβάσει και βιώσει μέχρι τώρα δεν αρκούν για να αποδεχθώ την οποιαδήποτε μεταφυσική θεωρία, όσο διαδεδομένη και αρεστή είναι. Οι αποδείξεις μετράνε (ιστορικές, φιλοσοφικές, επιστημονικές κ.λπ.). Από λόγια, άλλο τίποτα (από δε προσωπικούς χαρακτηρισμούς, είμαι χορτάτος). Αυτός ήταν και ο λόγος που εγκατέλειψα το Χριστιανισμό εξ αρχής. Δεν μπορούσα να βρω έρεισμα για την πίστη μου (πέρα από το ότι είχα γεννηθεί σε χριστιανική χώρα και ότι η χριστιανική κοσμοθεώρηση μου ήταν ευχάριστη).\n“Οταν κάτι δεν το έχεις εσύ και δεν το γνωρίζεις εσύ ,δεν σημαίνει οτι δεν υπάρχει κι οτι δεν το εχει κανείς .”\nΔεν διαφωνούμε ως προς αυτό. Όπως είπαμε, οι αποδείξεις μετράνε. Όταν ό,τι έχω δει μέχρι τώρα είναι κούφια ρητορική, επέτρεψέ μου να παραμένω δύσπιστος.\nΆλλωστε, όπως λέει και το εικονίδιο που έχω στο sidebar: “Δεν μπορώ να ξέρω στα σίγουρα, αλλά θεωρώ πως δεν υπάρχει Θεός και ζω με το σκεπτικό πως δεν υπάρχει”. Η άποψη αυτή δεν είναι φιξ. Είναι ανοιχτή σε διαφοροποίηση βάσει νέων δεδομένων.\n“Γι’εσάς λέει ξέκαθαρα ο Ψαλμός ,”είπε άφρων εν τη καρδία αυτού ούκ έστι Θεός”.”\nΔεδομένου ότι δεν θεωρώ τη Βίβλο θεόπνευστη, μπορείς να φανταστείς πως δεν με απασχολεί ιδιαίτερα το τι λεν οι ψαλμοί. Ειδικά όταν οι Χριστιανοί την έχετε κάνει τη Βίβλο λάστιχο, κατά το δοκούν.\nΒλέπω οτι δεν έχετε την παραμικρή γνώση ιστορίας των θρησκευμάτων!…Δεν σας έγραψα για τον αλλάχ που είναι κατασκεύασμα ανθρώπων, αλλά για τον Αληθινό Θεό που είναι ο Δημιουργός του παντός .\nΕννοώντας ότι δεν βλέπω την ιστορία μέσα από το θρησκευτικό πρίσμα που προτιμάς εσύ. Παρεμπιπτόντως, ο Αλλάχ ταυτίζεται με τον Χριστιανικό Θεό ως ον. Απλά οι Μουσουλμάνοι πιστεύουν σε νεότερη αποκάλυψη του θεϊκού μηνύματος μετά τον Αβραάμ και το Χριστό. Ανοίγουμε και κανένα βιβλίο θρησκειολογίας πού και πού, πρωτού εξαπολύσουμε κατηγορίες.\non Wednesday, 29 July 2015 at 16:34 | Reply Μία Παραβολή | Atheia.gr\n[…] Το άρθρο έχει δημοσιευτεί στο ιστολόγιο On the way to Ithaca, όπου και γίνεται ο […]


Κάνουμε κριτική, δεν γκρινιάζουμε | politika-gr – Real Politics\nΚάνουμε κριτική, δεν γκρινιάζουμε | politika-gr\nΟ φιλελεύθερος πολίτης μονίμως κρίνει. Η κριτική γι΄αυτόν είναι μια διαρκής διαδικασία. Επιδοκιμάζει, αποδοκιμάζει, προτείνει.\nΚαι το κυριότερο, σε αυτήν την δοκιμασία θέτει και τον ίδιο του τον εαυτό.\nΌμως προχθές δήλωσε πως θα προσλάβει στα προβληματικά ΕΛΤΑ 520 υπαλλήλους. Ως γνωστόν η παραδοσιακή λειτουργία των ΕΛΤΑ ξεπεράστηκε από τις εξελίξεις και γι΄αυτό κλείνουν καταστήματα τους σε όλη την Ελλάδα. Για να επιβιώσουν—και θα πρέπει να επιβιώσουν—οφείλουν να εκσυγχρονιστούν στο μοντέλο των υπηρεσιών που παρέχουν.\nΌλα αυτά αυτονόητα. Οι προσλήψεις τι χρειάζονται; Ο κ.Πιερρακάκης μόνον τις εξήγγειλε, δεν τις αιτιολόγησε.\nΤο ακροατήριο σας δεν είναι οι συνδικαλιστές, αλλά οι φιλελεύθεροι πολίτες που ψήφισαν την Νέα Δημοκρατία.\nΑυτοί απαιτούν λιγότερο κράτος, περισσότερες μεταρρυθμίσεις, λιγότερους φόρους.\nΔεν έτυχε, πέτυχε – Το παγκόσμιο έγκλημα με τη λαθρομετανάστεσυη